open-index/open-wikipedia-markdown huggingface dataset:
ഉഷാ ഖന്ന

പ്രശസ്തയായ ഇന്ത്യൻ ചലച്ചിത്രസംഗീത സംവിധായിക ആണ്‌ **ഉഷ ഖന്ന**.1941 ൽ ഗ്വാളിയോറിൽ ജനിച്ച  ഇവർ ഇന്ത്യൻ ചലച്ചിത്രസംഗീതസംവിധാനത്തിൽ വിജയം  കൈവരിച്ച  ആദ്യ വനിത ആണ്. 30 വർഷത്തോളം ചലചിത്രരംഗത്ത് ഇവരുടെ സജീവ സാന്നിധ്യം ഉണ്ടായിരുന്നു. സംഗീതജ്ഞനായ മനോഹർ ഖന്നയുടെ മകളാണ് ഉഷ ഖന്ന. ഇന്നും ചില സിനിമകൾക്കും സീരിയലുകൾക്കും അവർ സംഗീത രചന നിർവഹിക്കുന്നുണ്ട്.

## ജീവിതരേഖ

1959  ൽ *ദിൽ ദേക്കെ ദേഖോ* എന്നാ സിനിമയിലൂടെ രംഗതെത്തിയ അവർ 80 കൾ വരെ  സജീവമായിരുന്നു.

## പ്രശസ്ത ഗാനങ്ങൾ
### ഹിന്ദിയിൽ
*ദിൽ കെ ടുക്ടെ ടുക്ടെ കർക്കെ-ദാദ(1979 )
* മധുബൻ ഖുശ്ബു ദേതാ ഹൈ-സാജൻ ബിനാ സുഹാഗൻ
*മേരി മുന്നി റാണി സോജാ-മസ്ദൂർ സിന്ദാബാദ്
*സാവൻ ആജ് ലഗായാ രേ-കാരൺ
*സോനേ കി ദിൽ ലോഹേ കാ ഹാഥ്-സോനേ കി ദിൽ ലോഹേ കാ ഹാഥ്
*ഹം തും സെ ജുദാ ഹോ കേ മർ ജായോം ഗേ രോ രോ കേ
*തേരേ ഗലിയോം മേ രഖേം ഗേ സനം
*'ഛോടോ കൽ കി ബാത്തേം കൽ കി ബാത്ത് പുരാനി-ഹം ഹിന്ദുസ്ഥാനി
*അപ്നേ ലിയേ ജീയേ തോ ക്യാ ജിയേ-ബാദൽ
*തു ഇസ് തര്ഹാ മേരേ സിന്ദഗി മേ ശാമിൽ ഹെ-ആപ്തോ ഐസേ ന ഥേ
*ചാന്ദ് കേ പാസ് ജോ സിത്താരാ ഹെ-സോത്തെൻ
*ഷായദ് മേരി ഷാദി കാ ഖയാൽ-സോത്തെൻ
*സിന്ദഗി പ്യാർ കാ ഗീത് ഹൈ-സോത്തെൻ

### മലയാളത്തിൽ

1969ൽ ഇറങ്ങിയ 'മൂടൽമഞ്ഞ്' എന്ന ചിത്രത്തിനുവേണ്ടി പി. ഭാസ്കരൻ രചിച്ച് കെ.ജെ. യേശുദാസ് പാടിയ *നീ മധു പകരൂ മലർ ചൊരിയൂ അനുരാഗ പൌർണമിയേ* എന്ന് തുടങ്ങുന്ന ഗാനം അവരെ മലയാളത്തിലും പ്രശസ്ത ആക്കി.

#### മറ്റു ഗാനങ്ങൾ
*മാനസ മണി വേണുവിൽ ഗാനം പകർന്നൂ ഭവാൻ-മൂടൽമഞ്ഞ്
*ഉണരൂ വേഗം നീ സുമറാണി, വന്നു നായകൻ-മൂടൽമഞ്ഞ്
*മുകിലേ വിണ്ണിലായാലും കണ്ണീരു തൂകും നീ-മൂടൽമഞ്ഞ്
*കവിളിലെന്തേ കുങ്കുമം കണ്ണിലെന്തേ സംഭ്രമം-മൂടൽമഞ്ഞ്
*ആറ്റും മണിമേലെ ഉണ്ണിയാർച്-പുത്തൂരംപുത്രി ഉണ്ണിയാർച്ച
* നീ വരൂ വന ദേവതേ ഏകൻ ഞാൻ എൻ ഓമനേ... ചിത്രം അഗ്നി നിലാവ്

## അവാർഡുകൾ
2010 ലെ സ്വരലയ പുരസ്കാരം നേടി.

## അവലംബം



## പുറംകണ്ണികൾ

* 
*Deccan Herald
*Music India Online 
*HinidiLyrix
* Usha Khanna at MSI 

വർഗ്ഗം:1941-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഹിന്ദി ചലച്ചിത്രസംഗീതസംവിധായകർ
വർഗ്ഗം:മലയാളചലച്ചിത്രസംഗീതസംവിധായകർ
വേണം മറ്റൊരു കേരളം (ക്യാമ്പയിൻ)

കേരള ശാസ്ത്രാസാഹിത്യ പരിഷത്തിന്റെ മുൻകൈയ്യെടുത്ത് സംഘടിപ്പിച്ചിട്ടുള്ള വിദ്യാഭ്യാസ പരിപാടിയാണ് **വേണം മറ്റൊരു കേരളം - സാമൂഹിക വികസനത്തിനായുള്ള ജനകീയ ക്യാമ്പയിൻ**. ഇന്ന് കേരളം നേരിടുന്ന അസ്വസ്ഥതകൾക്കും പ്രതിസന്ധിക്കും ഏക പോംവഴി കേവലമായ സാമ്പത്തിക വികസനമല്ലെന്നും സാമൂഹിക വികസനമാണെന്നും അതിനായി മറ്റൊരു കേരളം ഉണ്ടാകണമെന്നും അവശ്യപ്പെട്ടുകൊണ്ടാണ് കേരള ശാസ്ത്രസാഹിത്യ പരിഷത്ത് ഈ ക്യാമ്പയിൻ ആരംഭിച്ചത്. രണ്ടുവർഷം നീളുന്ന പരിപാടി 2011 ഒക്ടോബർ 31 ന് തൃശ്ശൂരിൽ ഡോ. കെ.എൻ. പണിക്കർ ഉദ്ഘാടനം ചെയ്തു. 
## ആശയങ്ങൾ

ഫ്ലാറ്റുകൾ, ഷോപ്പിംഗ് മാളുകൾ തുടങ്ങിയവ കേന്ദ്രീകരിച്ച് നടത്തുന്ന സാമ്പത്തികപരിഷ്കരണങ്ങൾ കേരളത്തിന് പത്ത് ശതമാനം വരെ വളർച്ച നേടിത്തന്നെങ്കിലും നിരന്തരമായി തളർന്നുകൊണ്ടിരിക്കുന്ന സാമ്പത്തികമേഖലകൾ ഇതിനിടയിൽ വിസ്മരിക്കപ്പെടുന്ന എന്നാണ് ഈ ക്യാമ്പയിൽ മുന്നോട്ടുവെക്കുന്ന പ്രധാന വീക്ഷണം.. പ്രാഥമിക, ദ്വിതീയ, തൃതീയ മേഖലകളിൽ വളർച്ച കുറയുന്നു എന്നതാണ് അത്. ഈ രംഗത്തുനിന്നള്ള വരുമാനം 56% 15% 29% എന്നതിൽ നിന്ന് യഥാക്രമം 16%, 23%, 61% ആയി കുറഞ്ഞു എന്നാണ് പരിഷത്ത് ലഘുലേഖ അവകാശപ്പെടുന്നത്..

മലയാളിയുടെ വർദ്ധിച്ചുവരുന്ന കമ്പോളാസക്തി, വർദ്ധിച്ചുവരുന്ന പാരിസ്ഥിതിക പ്രശ്നങ്ങൾ, മദ്യോപയോഗം, സ്ത്രീകൾക്കുനേരെയുള്ള അതിക്രമങ്ങൾ, കുട്ടികളും വൃദ്ധരും അനുഭവിക്കുന്ന പീഡനങ്ങൾ, ജാതി-മത ധ്രുവീകരണവും അന്ധവിശ്വാസങ്ങളുടെ തിരിച്ചുവരവ് തുടങ്ങിയവയൊക്കെ പുതിയ കേരള വികസനത്തിന്റെ തെറ്റായ വശങ്ങളാണെന്ന ആശയം ക്യാമ്പയിൻ മുന്നോട്ടുവെക്കുന്നു.. പത്തുശതമാനം മാത്രം വരുന്ന അതിസമ്പന്നരും മറ്റുള്ളവരും തമ്മിലുള്ള സാമ്പത്തിക അന്തരം സമൂഹത്തിൽ അസമത്വത്തിനും അസ്വസ്ഥതകൾക്കും കാരണമാകുന്നുവെന്നും ക്യാമ്പയിൻ സമർത്ഥിക്കുന്നുണ്ട്. ഭൂവിനി‌യോഗത്തിൽ സാമൂഹ്യനിയന്ത്രണം കൊണ്ടുവരുക എന്ന ആവശ്യവും ഈ പ്രചാരണപരിപാടിയുടെ ഒരു ലക്ഷ്യമായിരുന്നു.

പദയാത്രകളോടനുബന്ധിച്ച് കേരളത്തിന്റെ കഴിഞ്ഞ 100 വർഷത്തെ ചരിത്രം വിശകലനം ചെയ്യുന്ന തെരുവു നാടകങ്ങൾ അവതരിപ്പിച്ചു.

## ഇതും കാണുക
കേരള ശാസ്ത്രസാഹിത്യ പരിഷത്ത്

## അവലംബം

വർഗ്ഗം:കേരള വികസനം
വർഗ്ഗം:കേരള ശാസ്ത്രസാഹിത്യ പരിഷത്തിന്റെ പരിപാടികൾ
ദ ഫീസ്റ്റ് ഓഫ് ദ ഗോട്ട്

സാഹിത്യത്തിനുള്ള നോബൽ സമ്മാനം നേടിയ പെറുവിയൻ നോവലിസ്റ്റ് മരിയോ വർഗാസ്‌ യോസയുടെ പ്രശസ്തമായ  നോവൽ ആണ് **ദ ഫീസ്റ്റ് ഓഫ് ദ ഗോട്ട് **().2000  ൽ ആണ് ഈ ക്യതി പുറത്തിറങ്ങിയത് .
## പ്രമേയം
1930  മുതൽ 1961  വരെ ഡൊമിനിക്കൻ റിപ്പബ്ലിക്കിലെ എകാധിപതിയായിരുന്ന റാഫേൽ ലിയോനിദാസ് ത്രൂഹീയോ മോലീനായുടെ 1961  ലെ കൊലപാതകവും അതിനെ തുടർന്നുണ്ടാകുന്ന സംഭവപരമ്പരകളുമാണീ നോവലിന്റെ കേന്ദ്ര പ്രമേയം .
## ആഖ്യാനരീതി
അനന്യമായൊരു അഖ്യാനരീതിയാണ് യോസ ഈ നോവലിൽ കാഴ്ചവെച്ചിരിക്കുന്നത്. ഇടകലർന്നു വരുന്ന  മൂന്ന് ധാരകളിലൂടെയാണ് കഥയുടെ ചുരുൾ നിവരുന്നത്:

*35 വർഷത്തിനു ശേഷം മാതൃ രാജ്യത്തിൽ തിരിച്ചു വരുന്ന  യുറാനിയ കബ്രാൾ എന്ന സ്ത്രീയുടെ ഓർമ്മകൾ
*ഏകാധിപതിയായ ത്രൂഹിയോയുടെ ചിന്തകൾ, ഓർമ്മകൾ എന്നിവ. അയാളുടെ മന:ശാസ്ത്രം, ഭീതി, അധികാരത്തോടുള്ള അത്യാർത്തി എന്നിവയെല്ലാം ഈ ഭാഗത്തിലൂടെ അനാവരണം ചെയ്യുന്നു. അയാളുടെ അന്ത്യദിനങ്ങളാണ് കടന്നുപോകുന്നത്.
*ത്രൂഹിയോയെ വധിക്കാൻ കാത്തു നിൽക്കുന്ന കുറച്ച് ആളുകൾ, അവരുടെ ഓർമ്മകൾ. ത്രൂഹിയോയെ വധിക്കാൻ അവർക്കുണ്ടായ കാരണങ്ങൾ ഇവിടെ ഓരോരുത്തരുടെയും ഓർമ്മകളിലൂടെ ചിത്രീകരിക്കുന്നു.

## ചലച്ചിത്ര  രൂപം
ഈ നോവലിന്റെ ചലച്ചിത്രരൂപം 2005  ൽ ലൂയിസ് യോസയുടെ സംവിധാനത്തിൽ പുറത്തിറങ്ങി.

## മലയാളത്തിൽ
thumb|right|മലയാള വിവർത്തനത്തിന്റെ പുറംചട്ട
ഡി.സി.ബുക്സ് 2007 ൽ മലയാളത്തിൽ ഈ പുസ്തകം *ആടിന്റെ വിരുന്ന് * എന്ന പേരിൽ പുറത്തിറക്കി. വിവർത്തനം : ആശാലത  ഈ ഗ്രന്ഥത്തിന് വിവർത്തനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.

## പുസ്തകത്തിൽ നിന്ന്
സർവനാശത്തെക്കുറിച്ചുള്ള ഒരു ഉൾവിളിയിൽ മരവിച്ച് അയാളുണർന്നു.ഉടലാസകലം കണ്ണുകളുള്ള രോമാവൃതനായ ഒരു പ്രാണി വിഴുങ്ങാൻ തുടങ്ങുന്നതു പോലെ .ഇരുട്ടിൽ ,അതിന്റെ വലയിൽ കുടുങ്ങി നിശ്ചേഷ്ടനായിക്കിടന്ന് അയാൾ ഇരുട്ടിലേക്ക് നോക്കി. കണ്ണുചിമ്മി. കിടക്കയ്ക്കരികിൽ തോക്കും നിറച്ച സബ് മെഷീൻ ഗണ്ണും വച്ചിരിക്കുന്ന മേശപ്പുറത്തേക്ക് ആഞ്ഞ് കൈനീട്ടി. എന്നാൽ ആയുധമല്ല കൈയിൽ തടഞ്ഞത്,അലാറം ക്ലോക്കാണ്. നാലാകാൻ പത്ത് മിനിറ്റ്. അയാൾ നിശ്വസിച്ചു. ഉറക്കം ഇപ്പോൾ പൂർണമായി വിട്ടിരിക്കുന്നു. പേടിസ്വപ്നങ്ങൾ ഇനിയുമുണ്ടാകുമോ?കുറച്ചു മിനിറ്റുകൾ കൂടി ഇനിയും ബാക്കിയുണ്ട്. കൃത്യനിഷ്ഠ അയാൾക്കൊരു ഒഴിയാ ബാധയാണ്. നാലുമണിക്കു മുൻപ് ഒരിക്കലും കിടക്ക വിട്ടെണീക്കില്ല. ഒരു മിനിറ്റ് നേരത്തെയുമില്ല, ഒരു മിനിറ്റ് വൈകിയുമില്ല.

## അവലംബം

## പുറം കണ്ണികൾ

വർഗ്ഗം:സ്പാനിഷ്‌ നോവലുകൾ
വർഗ്ഗം:ചരിത്ര നോവലുകൾ
ദ സൈക്ലിസ്റ്റ്

1987 ൽ പുറത്തിറങ്ങിയ ഇറാനിയൻ ചലച്ചിത്രം ആണ് **ദ സൈക്ലിസ്റ്റ്‌ **(). ഈ സിനിമയുടെ തിരക്കഥയും സംവിധാനവും മൊഹ്സെൻ മഖ്മൽബഫ് ആണ് ചെയ്തിട്ടുള്ളത് .
## പ്രമേയം
ഇറാനിലെത്തിയ നസീം എന്ന അഫ്ഘാൻ അഭയാര്തിയുടെയും കുടുംബത്തിന്റെയും ദൈന്യത നിറഞ്ഞ കഥയാണ് സിനിമ പറയുന്നത്.മരനാസന്നയായ ഭാര്യയെ ചികിത്സിക്കാനുള്ള പണം ഉണ്ടാക്കാനായി സൈക്കിൾ അഭ്യാസം നടത്തുക മാത്രമായി അയാളുടെ ഏക പോംവഴി.സൈക്കിൾ യജ്ഞത്തിനിടെ അതി വേഗതയിൽ സൈക്കിൾ ഓടിച്ചു ശൂന്യത്തിൽ മറയുന്ന നസീമിന്റെ മനോഹരമായ ഷോട്ടിലാണ് സിനിമ അവസാനിക്കുന്നത്. 
## അവാർഡുകൾ
ഹവായി അന്താരാഷ്ട്ര ചലച്ചിത്രോത്സവത്തിൽ മികച്ച ചിത്രം
## അവലംബം

## പുറം കണ്ണികൾ
* 


വർഗ്ഗം:പേർഷ്യൻ ചലച്ചിത്രങ്ങൾ
വർഗ്ഗം:മൊഹ്സെൻ മക്മൽബഫ് സംവിധാനം ചെയ്ത ചലച്ചിത്രങ്ങൾ
കറുത്ത നസ്രായൻ

ഫിലിപ്പീൻസിന്റെ തലസ്ഥാനമായ മനിലായിൽ ക്വിയാപ്പോയിലെ ഭദ്രാസപ്പള്ളിയിൽ വണങ്ങപ്പെടുന്ന കുരിശേന്തിയ യേശുവിന്റെ തടിപ്രതിമയാണ് **കറുത്ത നസ്രായൻ** എന്നറിയപ്പെടുന്നത്.  മഹോഗണിത്തടിയിൽ തീർത്ത കറുത്ത നിറമുള്ള ഈ പ്രതിമക്ക് അത്ഭുതപ്രവർത്തന ക്ഷമതയുള്ളതായി ഫിലിപ്പീൻസിലെ കത്തോലിക്കാ വിശ്വാസികൾ കരുതുന്നു. അഗസ്തീനിയൻ സന്യാസിൾ പതിനേഴാം നൂറ്റാണ്ടിൽ മെക്സിക്കോയിൽ നിന്നു കൊണ്ടു വന്ന  പ്രതിമയുടെ നിറം തുടക്കത്തിൽ വെളുപ്പായിരുന്നെന്നും ഫിലിപ്പീൻസിലെക്കുള്ള യാത്രയിൽ കപ്പലിനുണ്ടായ അഗ്നിബാധയെ അതിജീവിച്ച അത് കരിഞ്ഞു കറുത്തതാണെന്നും പറയപ്പെടുന്നു. 

എല്ലാ വെള്ളിയാഴ്ചയും ഈ പ്രതിമയുടെ വണക്കത്തെ കേന്ദ്രീകരിച്ച് ദേവാലയത്തിൽ  നടക്കുന്ന കുർബ്ബാനയിലും നോവേനയിലും ആയിരക്കണക്കിനു വിശ്വാസികൾ പങ്കെടുക്കുന്നു. വർഷം തോറും നടക്കുന്ന മൂന്നു പ്രദക്ഷിണങ്ങളിൽ "കറുത്ത നസ്രായൻ" സംവഹിക്കപ്പെടുന്നു. ക്വിയാപ്പോ പള്ളിയിയിലെ ഇതിന്റെ ആദ്യസ്ഥാപനത്തിന്റെ അനുസ്മരണവുമായി ബന്ധപ്പെട്ടു ജനുവരി 9-നു നടക്കുന്ന പ്രദക്ഷിണമാണ് ഇവയിൽ പ്രധാനം.  അതിൽ ദശലക്ഷക്കണക്കിനു വിശ്വാസികൾ പങ്കെടുക്കുന്നു. 

## അവലംബം


വർഗ്ഗം:യേശു
വർഗ്ഗം:പ്രതിമകൾ
വർഗ്ഗം:ഫിലിപ്പീൻസിലെ ക്രിസ്തീയത
തത്തമ്മച്ചെടി

സാധാരണ നാട്ടിൻപുറങ്ങളിൽ കണ്ടുവരുന്ന ഒരു കുറ്റിച്ചെടിയാണിത്. തത്തയുടെ രൂപത്തോട് സാദൃശ്യമുള്ള പൂവുകളാണ് ഇതിന്റെ പ്രധാന ആകർഷണം. ഉദ്യാനസസ്യമായും നട്ടുവളർത്തുന്ന ഈ ചെടിയുടെ പല തരം ഉപജാതികളായി ഉണ്ട്. ശാസ്ത്രനാമം:*Euphorbia tithymaloides*. പ്രാദേശികമായി ഇത് പല പേരുകളിലും അറിയപ്പെടുന്നു. സസ്യത്തിലെ കറ ഉയർന്ന നിലവാരമുള്ള ജൈവഡീസൽ ഉല്പാദിപ്പിക്കാൻ ഉപയോഗിക്കുന്നു.

നല്ല ചുവപ്പ്/റോസ് നിറത്തിലുള്ള ഇതിന്റെ പൂവിൽ നിറയെ തേനുണ്ടാകും. ഇതിലെ തേൻ കുട്ടികൾ ഭക്ഷിക്കാറുണ്ട്. പറമ്പിന് വേലിയായി വളർത്താനും ഗാർഡന്റെ അതിരായും വീടിനകത്തും ഇത് ഉപയോഗിച്ചുവരുന്നു. ശരാശരി 2 മീറ്ററോളം ഉയരത്തിൽ വളരുന്ന ഇവയുടെ ഇലകൾ കള്ളിച്ചെടിയുടേതിന് സമാനമായി കട്ടിയുള്ളതാണ്. ഇലയും കമ്പും പൊട്ടിച്ചാൽ പാലു പോലെ വെളുത്ത് പശിമയുള്ള നീര് ലഭിക്കും. ഇത് മുറുവുണക്കാനും മറ്റും നാട്ടുവൈദ്യമായി ഉപയോഗിക്കാറുണ്ട്.

## ചിത്രശാല

File:Pedilanthus_tithmalioides.JPG
File:Pedilanthus_tithmalioides_(kodak01).JPG
File:Pedilanthus_tithmalioides_(kodak09).JPG
File:Pedilanthus_tithmalioides_(kodak06).JPG
File:Pedilanthus_tithmalioides_(kodak07).JPG
File:Euphorbia_tithymaloides_ssp_tithymaloides_ies.jpg
File:Pedilanthus_tithymaloides1.jpg
File:Pedilanthus_tithymaloides_2_-_Buffalo_Botanical_Gardens.jpg
File:Starr_070302-5070_Pedilanthus_tithymaloides.jpg
File:Starr_080531-4989_Pedilanthus_tithymaloides.jpg


## അവലംബം

*http://floridagardener.com/pom/Pedilanthustv.htm

വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:യൂഫോർബിയ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
നന്ദി ഹിൽസ്

കർണ്ണാടകയുടെ തലസ്ഥാനമായ ബാംഗ്ലൂരിനടുത്തായി സ്ഥിതിചെയ്യുന്ന ഒരു പ്രധാന വിനോദസഞ്ചാരകേന്ദ്രമാണ്‌ **നന്ദി ഹിൽസ്**. ടിപ്പുസുൽത്താൻ തന്റെ വേനൽക്കാല വസതിയായി നന്ദി ഹിൽസിലെ കൊട്ടാരം ഉപയോഗിച്ചിരുന്നു. അതിരാവിലെ എത്തുന്ന സഞ്ചാരികളെ കോടമഞ്ഞിൽ കുളിച്ചുനിൽക്കുന്ന നന്ദി ഹിൽസ് ഏറെ ആകർഷിക്കുന്നു. ബാംഗ്ലൂരിലെ ഹെബ്ബാളിൽ നിന്നും 52 കിലോമീറ്റർ അകലെ എൻ എച്ച് ഏഴിൽ (ബെല്ലാരി റോഡ്) നിന്നും അല്പം മാറി സമുദ്രനിരപ്പിൽനിന്ന് 1479 മീറ്റർ ഉയരത്തിലാണ് ഈ ടൂറിസ്റ്റ് കേന്ദ്രം സ്ഥിതിചെയ്യുന്നത്. ബാംഗ്ലൂർ അന്താരാഷ്ട്ര വിമാനത്താവളം അടുത്തുതന്നെ സ്ഥിതിചെയ്യുന്നു.  മലയടിവാരത്തിൽ നിന്നും മൂന്നുകിലോമീറ്ററോളം യാത്രചെയ്താൽ പ്രധാനപ്രവേശനകവാടത്തിൽ എത്തിച്ചേരാം. കാൽനടയായും ഇതു കയറാവുന്നതാണ്.

## ആകർഷണകേന്ദ്രങ്ങൾ
നിറയെ മരങ്ങൾ നിറഞ്ഞ പ്രകൃതിരമണീയമായ സ്ഥലമാണ് നന്ദി ഹിൽസ്. കബ്ബൻ ഹൌസും വിശാലമായ പൂന്തോട്ടങ്ങളും  യോഗനന്ദീശ്വര ക്ഷേത്രവും ഇവിടത്തെ മറ്റു ആകർഷണങ്ങളാണ്. കിഴക്കാംതൂക്കായി കിടക്കുന്ന വൻപാറകെട്ടുകളും അവയ്‌ക്കിടയിലായി വലിയൊരു നന്ദി പ്രതിഷ്ഠയും ഉണ്ട്. രാവിലെ എത്തുന്ന സഞ്ചാരികളെ ആകർഷിക്കുന്നത് നന്ദി ഹിൽസിൽ പെയ്‌തിറങ്ങുന്ന കോടമഞ്ഞുതന്നെയാണ്. നിരവധി ശലഭങ്ങളും പക്ഷികളും കൊണ്ട് നിറഞ്ഞ നന്ദി ഹിൽസിൽ അനവധി ഫോട്ടോഗ്രാഫർമാർ വന്നുപോകുന്നു. ചൂടുകാലത്ത് 25 മുതൽ 28 ഡിഗ്രി വരെയും തണുപ്പ് കാലത്ത് 8 മുതൽ 10 ഡിഗ്രി വരെയുമാണ് ഇവിടെ താപനില.

## ഗതാഗത സൗകര്യം
ബാംഗ്ലൂരിലെ പ്രധാന ബസ്‌സ്റ്റേഷനായ മജസ്റ്റിക് കെമ്പഗൗഡ സ്റ്റാൻഡിൽ നിന്നും രാവിലെ ആറുമണിമുതൽ തന്നെ ഇടവിട്ട് ബസ്‌ സൗകര്യം ഉണ്ട്. കെ.എസ്.ആർ.ടി.സി. ബസ്സുകളാണ് യാത്രാസൗകര്യമൊരുക്കിയിരിക്കുന്നത്. നന്ദി ഹിൽസിലെ പ്രധാനകവാടം വരെയും വാഹനത്തിൽ പോകാവുന്നതാണ്. ബസ്സ് യാത്രയാണു തെരഞ്ഞെടുക്കുന്നതെങ്കിൽ, ഇവിടെ എത്തിച്ചേരാൻ മറ്റൊരു മാർഗ്ഗം കൂടിയുണ്ട്. ബാംഗ്ലൂർ സിറ്റിക്കുപുറത്തു സ്ഥിതിചെയ്യുന്ന ദൊഡ്ഡബെല്ലാപ്പൂർ എന്ന സിറ്റിയിൽ ചെന്നും നന്ദി ഹിൽസിലേക്ക് എത്താവുന്നതാണ്. മജസ്റ്റിക്കിൽ നിന്നുള്ള ബസ് ഇപ്പോൾ ഉച്ചയ്‌ക്ക് 12:30 നു ശേഷം നിർത്തിവെച്ചിരിക്കുകയാണ്. പകരം ദൊഡ്ഡബെല്ലാപ്പൂർ വഴിമാത്രമേ ഉച്ചകഴിഞ്ഞുള്ള യാത്ര നടക്കുകയുള്ളൂ. പ്രൈവറ്റ് വാഹനങ്ങളിലാണ് യാത്രയെങ്കിൽ നന്ദി ഹിൽസിൽ അവ പാർക്ക് ചെയ്യാനുള്ള സൗകര്യം ഒരുക്കിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ

* കർണ്ണാടക സർക്കാർ വെബ്സൈറ്റ് 
* The birds of Nandi hills 
* Paragliding At Nandi Hills
* Nandi Hills 

വർഗ്ഗം:കർണാടകയിലെ വിനോദസഞ്ചാരകേന്ദ്രങ്ങൾ
നാഗം പാട്ട്

കേരളത്തിലെ ഒരു പരമ്പരാഗത കലാ രൂപമാണ് **നാഗംപാട്ട്** അഥവാ സർപ്പം തുള്ളൽ എന്ന അനുഷ്ഠാന നൃത്തം.. പുള്ളുവർ എന്ന സമുദായക്കാരാണ്  സർപ്പക്കാവുകളിൽ നാഗംപാട്ട് നടത്തിവരുന്നത്. നാഗാരാധന നടത്തി ജീവിച്ചു കൊള്ളാൻ മഹാവിഷ്ണു വരം കൊടുത്ത സമുദായക്കാരാണ് പുള്ളുവർ എന്ന് പറയപ്പെടുന്നു. മഹാദേവൻ ദർഭപുല്ലിൽ  നിന്നും സൃഷ്ടിച്ചു  (  പുല്ലവൻ ലോപിച്ച്   പുള്ളുവർ ആയി ഉന്നതകുലജാതരായ ഇവർ വൈഷ്ണവ ശൈവ ആചാരങ്ങളുടെ സംഗമ രീതിയാണ് പിന്തുടരുന്നത് നാഗങ്ങളും ആയി ബന്ധപ്പെട്ട എല്ലാ്ലാ കർമ്മങ്ങൾക്കും അവകാശം ഇവർക്കാണ്) നാഗങ്ങളെ പ്രീതിപ്പെടുത്തുവാൻ വേണ്ടിയാണ് ഈ കലാരൂപം നാഗക്ഷേത്രങ്ങളിലും സർപ്പക്കാവുകളിലും, വീട്ടുമുറ്റത്തും നടത്താറുള്ളത്. പുള്ളോർക്കുടം, വീണ, ഇലത്താളം എന്നിവ ഉപയോഗിച്ചാണ് പുള്ളുവർ നാഗസ്തുതികൾ പാടുന്നത്. ആദ്യകാലങ്ങളിൽ 41 ദിവസം വരെ നീണ്ടുനിന്നിരുന്ന ഈ കലാരൂപം ഇന്ന് 9 ദിവസത്തിനപ്പുറം പോകാറില്ല.

## ചിട്ടവട്ടങ്ങളും, രീതിയും

മണിപ്പന്തലിൽ വെച്ചാണ് നാഗപ്പാട്ട് നടത്തുന്നത്. കുരുത്തോല കൊണ്ട് അലങ്കരിച്ച ഈ മണിപ്പന്തലിനു നടുവിലായി സർപ്പത്തിന്റെ കളമെഴുതിയാണ് ഈ കലാരൂപം നടത്തിവരുന്നത്. മണിപ്പന്തൽ ഭംഗി വരുത്തിയശേഷം കുരുത്തോലയും 4 ഭാഗത്തായി തൂക്കുവിളക്കും മറ്റു വിളക്കുകളും വെച്ചാണ് കളം വരക്കാൻ ആരംഭിക്കുക. നാഗങ്ങളുടെ രൂപമാണ് കളത്തിൽ വരയ്ക്കാറുള്ളത്. മണിപ്പന്തലിന്റെ നടുവിൽ നിന്ന് കൃഷ്ണപ്പൊടി ഉപയോഗിച്ചാണ് കളമെഴുത്ത് ആരംഭിക്കുന്നത്. അരിപ്പൊടി, മഞ്ഞൾ പൊടി, മഞ്ഞളും ചുണ്ണാമ്പും ചേർത്തുണ്ടാക്കുന്ന ചുവപ്പ് പൊടി, ഉമി കരിച്ചുണ്ടാക്കുന്ന ഉമിക്കരി, മഞ്ചാടി ഇലകൾ ഉണക്കി പൊടിച്ചുണ്ടാക്കുന്ന പച്ചപ്പൊടി എന്നീ പഞ്ചവർണ്ണപ്പൊടിയാണ് കളമെഴുത്തിന് ഉപയോഗിക്കുന്നത്. നാഗങ്ങളെയും ദേവികളെയും വരക്കാൻ തുടങ്ങിയാൽ മുഴുവനാക്കിയെ നിറുത്താൻ പാടുകയുള്ളൂ എന്നാണ് വിശ്വാസം. വരച്ചു കഴിഞ്ഞാൽ മുകളിൽ ചവിട്ടാൻ പാടില്ല. ചിരട്ടയാണ് കളമെഴുത്തിനുള്ള ഉപകരണം. വരക്കുന്നതിന്റെ രീതി അനുസരിച്ച് ചിരട്ടയ്ക്കടിയിൽ തുളകളിട്ടാണ് ഉപയോഗിക്കുന്നത്. 
ലഘുചിത്രം|സർപ്പം പൂജ
പുള്ളുവ ദമ്പതികളുടെ പാട്ടിനും വാദ്യോപകരണ സംഗീതത്തിനുമൊത്ത്  സദസ്യർ  ആയ കുടുംബക്കാരുടെ ശരീരത്തിൽ സർപ്പദൈവങ്ങൾ പ്രവേശിക്കുകയും അവർ കളത്തിൽ ഉറഞ്ഞാടുന്നു കവുങ്ങിൻ പൂക്കുല കൊണ്ട് കളം മായ്ക്കുന്നു

പുള്ളുവന്റെ  അവകാശമാണ് സർപ്പം എന്നതിന്റെ തെളിവാണ് കളമെഴുത്തും പാട്ട്

സർപ്പങ്ങളുമായി ബന്ധപ്പെട്ട പ്രബല വിശ്വാസങ്ങളിൽ സർപ്പം തുള്ളലിന്  അഭേദ്യമായ സ്ഥാനം തന്നെയുണ്ട്.

## അവലംബം

വിഭാഗം:കേരളത്തിലെ അനുഷ്ഠാനകലകൾ

## അവലംബം
ആടുകളം

2011 ജനുവരി 14ന് പുറത്തിറങ്ങിയ തമിഴ് നാടകചലച്ചിത്രമാണ് ***ആടുകളം*** (; ). വെട്രിമാരനാണ് സംവിധായകൻ. ധനുഷ്, താപ്സീ പന്നു എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.

## കഥാപാത്രങ്ങൾ

* ധനുഷ് - കെ. പി. കറുപ്പ്
* കിശോർ - ദുരൈ
* താപ്സി പന്നു - ഇരീൻ ക്ലോട്
* വി. ഐ. എസ്. ജയബാലം - പെരിസാമി/പേട്ടക്കാരൻ
* നരേൻ - രത്നസാമി

വർഗ്ഗം:2011-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:ധനുഷ് അഭിനയിച്ച ചലച്ചിത്രങ്ങൾ
ലാപു ലാപു

thumb|right|150px|ലാപു ലാപു
പതിനാറാം നൂറ്റാണ്ടിൽ ഫിലിപ്പീൻ ദ്വീപുകളിലെ സ്പെയിനിന്റെ അധിനിവേശത്തിന്റെ തുടക്കത്തിൽ മദ്ധ്യ ഫിലിപ്പീൻസിൽ മാക്ടാൻ ദ്വീപിലെ ഭരണാധികാരി (ദാതു) ആയിരുന്നു **ലാപു ലാപു** (1491–1542). ദ്വീപസമൂഹത്തിൽ സ്പാനിഷ് അധിനിവേശത്തെ ചെറുത്ത അദ്യത്തെ തദ്ദേശീയനായി പരിഗണിക്കപ്പെടുന്ന  അദ്ദേഹത്തെ ആധുനിക ഫിലിപ്പീൻസ് അതിന്റെ പ്രഥമ ദേശീയവീരനായി മാനിക്കുന്നു. ലാപു ലാപു ഇസ്ലാം മതാനുയായി ആയിരുന്നെന്നു കരുതുന്നവരുണ്ട്. 

ഭൂഗോളം ചുറ്റിയുള്ള ആദ്യത്തെ കപ്പൽ യാത്രക്കു നേതൃത്വം കൊടുത്ത് മദ്ധ്യ ഫിലിപ്പീൻസിലെത്തിയ സ്പാനിഷ് പര്യവേഷകനായ ഫെർഡിനാന്റ് മഗല്ലൻ കൊല്ലപ്പെട്ടത് ലാപു ലാപു നേതൃത്വം കൊടുത്ത ചെറുത്തു നില്പിന്റെ ഭാഗമായ മാക്ടാനിലെ യുദ്ധത്തിലാണ്. 1521 ഏപ്രിൽ 27-നു നടന്ന ആ യുദ്ധത്തിൽ മഗല്ലനു പുറമേ അദ്ദേഹത്തിന്റെ ഒട്ടേറെ സഹയാത്രികരും കൊല്ലപ്പെട്ടു. യൂറോപ്യൻ കോളോണിയലിസത്തിനെതിരെ ഏഷ്യൻ ജനതയുടെ ആദ്യവിജയം എന്നു പോലും ഫിലിപ്പീൻ ദേശീയവാദികളിൽ ചിലർ ഈ യുദ്ധത്തെ വിശേഷിപ്പിക്കുന്നു.   

മക്ടാൻ ദ്വീപിൽ ലാപു ലാപുവിന്റെ ഒരു പ്രതിമ സ്ഥാപിച്ച ഫിലിപ്പീൻ സർക്കാർ സെബു ദ്വീപിലെ ഓപോൺ നഗരത്തെ അദ്ദേഹത്തിന്റെ പേരിൽ "ലാപു ലാപു സിറ്റി" എന്നു പുനർ നാമകരണം ചെയ്തിരിക്കുന്നു. ഫിലിപ്പീൻസിന്റെ തലസ്ഥാനമായ മനിലയിലെ റിസാൽ പാർക്കിലും അദ്ദേഹത്തിന്റെ ഒരു പ്രതിമ സ്ഥാപിച്ചിട്ടുണ്ട്. ഫിലിപ്പീൻ ദേശീയ പോലീസ് സേനയുടെ ഔദ്യോഗിക ചിഹ്നത്തിൽ ലാപു ലാപുവിന്റെ ചിത്രമുണ്ട്.

## അവലംബം


വർഗ്ഗം:ഫിലിപ്പൈൻസിന്റെ ചരിത്രം
സെന്റ് മൈക്കിൾസ് ആംഗ്ലോ ഇന്ത്യൻ ഹയർ സെക്കണ്ടറി സ്കൂൾ, കണ്ണൂർ

കണ്ണൂർ ജില്ലയിലെ  കണ്ണൂർ നഗരത്തിൽ സ്ഥിതി ചെയ്യുന്ന ഒരു വിദ്യാലയമാണ് **സെന്റ് മൈക്കിൾസ് ആംഗ്ലോ ഇന്ത്യൻ ഹയർസെക്കന്ററി സ്കൂൾ, കണ്ണൂർ**.1865-ൽ വിദേശികൾക്ക് പഠിക്കുന്ന ആവശ്യത്തിലേക്കായി സ്ഥാപിക്കപ്പെട്ട ഈ വിദ്യാലയം ഇപ്പോൾ കണ്ണൂരിലെ പ്രധാന വിദ്യാലയങ്ങളിൽ ഒന്നാണു്. 2000-ൽ ആണ് ഈ വിദ്യാലയത്തിൽ ഹയർസെക്കന്ററി ആരംഭിച്ചത്. 1 മുതൽ 10 വരെ ക്ലാസുകളിൽ ആൺകുട്ടികൾക്കു മാത്രമാണു പ്രവേശനമുള്ളത്.
thumb|300px|സെന്റ് മൈക്കിൾസ് ആംഗ്ലോ ഇന്ത്യൻ ഹയർ സെക്കണ്ടറി സ്കൂൾ, കണ്ണൂർ

## അവലംബം

## പുറമെ നിന്നുള്ള കണ്ണികൾ
*
വർഗ്ഗം:കണ്ണൂർ ജില്ലയിലെ വിദ്യാലയങ്ങൾ
വെള്ളക്കടമ്പ്

കേരളമുൾപ്പടെ ഇന്ത്യയുടെ വിവിധ ഭാഗങ്ങളിൽ കാണപ്പെടുന്ന ഇലപൊഴിയും വൃഷമാണ് **വെള്ളക്കടമ്പ്** . **പൂച്ചക്കടമ്പ്**, നീചൻകടമ്പ്, പെരുന്തൊലി എന്നെല്ലാം പേരുകളുണ്ട്.

## വിവരണം
വെള്ളക്കടമ്പ് 15 മുതൽ 25 വരെ മീറ്റർ ഉയരത്തിലാണ് വളരുന്നത്. ശരാശരി 20 സെന്റീമീറ്റർ നീളവും 15 സെന്റീമീറ്റർ വീതിയുമുള്ള ഇലകൾ സമ്മുഖമായി വിന്യസിച്ചിരിക്കുന്നു. അണ്ഡാകൃതിയിലുള്ള ഇലകൾക്ക് തിളക്കമില്ലാത്ത പച്ച നിറമാണ്. മഞ്ഞുകാലത്ത് ഇലകൾ പൊഴിയുന്നു. അതിനു ശേഷമാണ് മരം പുഷ്പിക്കുന്നത്. സുഗന്ധമുള്ള പൂക്കൾക്ക് മങ്ങിയ മഞ്ഞ നിറമാണ്. അഞ്ചെണ്ണം വീതം ദളങ്ങളും ബാഹ്യദളങ്ങളും കേസരങ്ങളും ഉണ്ട്. കാപ്സ്‌സ്യൂൾ രൂപത്തിലുള്ള ഫലങ്ങളുടെ അണ്ഡാശയം അധോവർത്തിയാണ്. വേനൽക്കാലത്താണ് ഫലം പാകമാകുന്നത്. ഇളം മഞ്ഞനിറത്തിലുള്ള തടിക്ക് ഈടും കടുപ്പവും കുറവാണ്. അതിനാൽ കരകൗശല, കളിപ്പാട്ടനിർമ്മാണങ്ങൾക്കായാണ് തടി ഉപയോഗിക്കുന്നത്. വനത്തിൽ ഇവയുടെ സ്വാഭാവിക പുനരുദ്ധാരണം നന്നായി നടക്കുന്നു. ഇവയുടെ ഇലകൾ കന്നുകാലികൾ ഭക്ഷണമാക്കുന്നു. വിത്തുകൾ കാറ്റത്ത് വളരെയേറെ ദൂരം സഞ്ചരിക്കും.

## മറ്റു ഭാഷകളിലെ പേരുകൾ
Bridal Couch Tree • Hindi: काला बचनाग kala bachnag, भुरकुर bhurkur • Marathi: भोरसाल or भोरसाळ bhorsal, भौरसाळ bhoursal, भ्रमरसाळी bhramarsali, दोंद्रु dondru, कंबळ kambal, कुडा kuda • Tamil: வெள்ளைக்கடம்பு vellai-k-katampu • Malayalam: ചക്കതേക്ക് cakkatheekk, ഇത്തിൾ iththil, പെരുന്തൊലി peruntholi • Telugu: బందారుచెట్టు bandaaru-chettu • Kannada: ದಿಡ್ಡಿ ಮರ diddi mara, ದೊಡ್ಡಿ ಮರ doddi mara, ಡೊಲಿ ಮರ doli mara • Bengali: latikarum • Oriya: dudupa, guliya • Konkani: दाम्डेली damdeli • Assamese: kodam, paroli • Gujarati: ભમ્મર છાલ bhammar chaal, લુણીયો luniyo, મધમહુડો madhamahudo • Khasi: dieng dohlbong sir • Sanskrit: भ्रमरछल्ली bhramarchalli, भृङ्गःवृक्ष bhringah-vriksha, उग्रगन्ध ugragandha • Nepali: लति कर्मा lati karma 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:നൗക്ലിയ
വർഗ്ഗം:കേരളത്തിലെ വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പൂച്ചക്കടമ്പ്

20 മീറ്ററോളം ഉയരം വയ്ക്കുന്ന ഒരു മരമാണ് **പൂച്ചക്കടമ്പ്**. . വീമ്പ്, നീർക്കടമ്പ്, റോസ്‌ക്കടമ്പ് എന്നെല്ലാം വിളിക്കാറുണ്ട്.  900 മീറ്റർ വരെ ഉയരമുള്ള പ്രദേശങ്ങളിൽ കാണുന്നു.
## പരമ്പരാഗത ഉപയോഗങ്ങൾ
ആന്ധ്രാപ്രദേശിലെ ഗുണ്ടൂർ ജില്ലയിലെ ചെങ്കുസ്, യെരുകലസ്, യാനാദിസ്, സുഗാലിസ് എന്നിവിടങ്ങളിൽ മഞ്ഞപ്പിത്തം ബാധിച്ചവരിൽ എം.പർവിഫോളിയയുടെ പുതിയ ഇലകളുടെ സ്രവം മഞ്ഞപ്പിത്തം ചികിത്സിക്കാൻ ആദിവാസികൾ ഉപയോഗിക്കുന്നു.
## ചിത്രശാല

Image:Kaim (Mitragyna parviflora) W IMG 1233.jpg|ഹോഡൽ , ഫരീദാബാദ്
Image:Kaim (Mitragyna parviflora) Trunk W IMG 1230.jpg|തടി. 
Image:Kaim (Mitragyna parviflora)- old tree W IMG 1156.jpg|ഫരീദാബാദ് ജില്ലയിൽ നിന്നും 
Image:Kaim (Mitragyna parviflora)- Young tree W IMG 1229.jpg|ഹരിയാനയിൽ നിന്നും ഒരു തൈ
Image:Mitragyna parvifolia-01.JPG
Image:Mitragyna parvifolia-02.JPG
Image:Mitragyna parvifolia-03.JPG
Image:Mitragyna parvifolia-04.JPG
Image:Mitragyna parvifolia-05.JPG
Image:Mitragyna parvifolia-06.JPG
Image:Mitragyna parvifolia-07.JPG
Image:Mitragyna parvifolia-09.JPG

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Kaim.html

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സുവർണ പന്നൽ വൃക്ഷം

**സുവർണ പന്നൽ വൃക്ഷം** അഥവാ **ഗോൾഡൻ ട്രീ ഫേൺ**  സമുദ്രനിരപ്പിൽ നിന്ന്  600  മുതൽ 1000 മീറ്റർ  ഉയരത്തിൽ മാത്രം കാണപ്പെടുന്നതും പരിണാമ വിധേയമാകാത്തതുമായ ഒരു  സസ്യമാണ്.  **സയാതിയ ജൈജാന്റിയ** (Cyathea gigantea) എന്നാണു ഇതിൻറെ ശാസ്ത്ര നാമം. 60 ദശലക്ഷം വർഷങ്ങൾക്ക് മുമ്പ് മുതൽ ഭൂമുഖത്ത് ഉണ്ടായിരുന്ന വൃക്ഷമായാണ് ശാസ്ത്രജ്ഞർ ഇതിനെ പരിഗണിക്കുന്നത്. ദിനോസറുകളുടെ കാലത്തുണ്ടായ മഹാനാശത്തെ അതിജീവിച്ച ഇവ കാഴ്ചയിൽ തെങ്ങിനെപ്പോലിരിക്കും. ഇന്ത്യയുടെ തെക്കും, വടക്ക് കിഴക്കൻ പ്രദേശങ്ങൾ, ശ്രീലങ്ക, നേപ്പാൾ മുതൽ മ്യാന്മാർ വരെ, തായ്ലാൻഡ്‌, ലാവോസ് ,വിയറ്റ്നാം, മലയ, മധ്യ സുമാട്ര, പശ്ചിമ ജാവ എന്നിവിടങ്ങളിലെ ഈർപ്പമുള്ള മലനിരകളിൽ ഈ വൃക്ഷം കാണപ്പെടുന്നു. 
## പ്രത്യേകതകൾ
കടുത്ത വേനലിലും ഭൗമോപരിതലത്തിലെ ജലസാന്നിധ്യം നിലനിർത്തുന്നതും  ഇലകളിൽ  സംഭരിച്ച വെള്ളം വേനൽക്കാലത്ത് തിരികെ മണ്ണിലേക്ക് തിരിച്ചുവിടുകയാണ് ഇവയുടെ രീതി. ഒറ്റത്തടിയായി വളരുന്ന ഇവക്കു 5 മീറ്ററിലധികം പൊക്കം ഉണ്ടാവും. പൂക്കളില്ലാത്ത ഇവയുടെ വംശവർധന സ്വയം പരാഗണത്തിലൂടെയാണ്. ഓരോ ഭീമൻ പന്നൽ വൃക്ഷവും ഓരോ ആവാസ വ്യവസ്ഥ സൃഷ്ടിക്കുന്നതായാണ് വിലയിരുത്തൽ. 
## വംശനാശ ഭീഷണി
ലോകത്ത് അതിവേഗം വംശനാശ ഭീഷണി നേരിടുന്ന സസ്യങ്ങളുടെ ഗണത്തിൽ റെഡ് ഡേറ്റാ ബുക്കിൽ പ്രധാന സ്ഥാനമാണ് സുവർണ പന്നലിനുള്ളത്. പശ്ചിമഘട്ടത്തിലെ ആനമല നാഷനൽ പാർക്കിലെ മന്നവൻചോലയിൽ ഇപ്പോഴുള്ള  പന്നൽ വൃക്ഷത്തിന് 10 മീറ്ററിലധികം ഉയരമുണ്ട്. ഇത്തരം നിരവധി ചെടികൾ മൂന്നാറിലുണ്ടായിരുന്നു

## അവലംബം
*Braggins, John E. & Large, Mark F. 2004. *Tree Ferns*. Timber Press, Inc., p. 136. ISBN 0-88192-630-2
*The International Plant Names Index: ''Cyathea gigantea''

വർഗ്ഗം:വൃക്ഷങ്ങൾ
ലക്കിടി, പാലക്കാട്‌

പാലക്കാടു ജില്ലയിൽ ഒറ്റപ്പാലം താലൂക്കിലെ ഒരു പഞ്ചായത്ത് ആണ് **ലക്കിടി പേരൂർ പഞ്ചായത്ത്**. ലക്കിടി എന്നാ പേര് വന്നത് ടിപ്പുവിന്റെ പടയോട്ടവുമായി ബന്ധപ്പെട്ടിട്ടാണ് എന്ന് ചരിത്രം.  ലക്കിടി എന്നാ പദത്തിന് ഹിന്ദിയിൽ വിറകു എന്നർത്ഥം. ടിപ്പുവിന്റെ പടയോട്ട കാലത്ത് ഇവിടെ നിന്നാണ് ആവശ്യത്തിനുള്ള വിറകു ശേഖരിച്ചിരുന്നത്.  അങ്ങനെ ആണ് ലക്കിടി എന്ന് ഈ സ്ഥലത്തിനു പേര് വന്നത് എന്ന് വിശ്വസിക്കപ്പെടുന്നു. അതിനു ശേഷവും വിറകു വ്യവസായത്തിന്റെ ഒരു കേന്ദ്രം ആയിരുന്നു ഈ പ്രദേശം.  ഇവിടെ റെയിൽവേ സ്റ്റേഷൻ വന്നത് തന്നെ വിറകു ശേഖരണം ആയി ബന്ധപ്പെട്ടിട്ടാണ്. ഇന്നും മരം ആയി ബന്ധപെട്ട നിരവധി വ്യവസായങ്ങൾ ഉണ്ട് ലക്കിടിയിൽ.

**ഭൂപ്രകൃതി**
പാലക്കാടു നിന്നും ഏകദേശം 25 കിലോമീറ്റർ പടിഞ്ഞാറ് മാറി, ഒറ്റപ്പാലത്തിനു ഏകദേശം 7 കിലോമീറ്റർ കിഴക്ക് മാറി പൊന്നാനി-പാലക്കാട് സംസ്ഥാന പാതയിൽ ആണ് ലക്കിടി സ്ഥിതി ചെയ്യുന്നത്.  തെക്കുഭാഗത്ത്‌ കൂടി ഒഴുകുന്ന ഭാരതപ്പുഴ പാലക്കാട്‌, തൃശ്ശൂർ ജില്ലകളുടെ അതിർത്തി ആണ്. ചൂട് കാലത്ത് സാധാരണ കേരള സംസ്ഥാനത്തിലെ ചൂടിനേക്കാൾ കൂടുതലും, തണുപ്പ് കാലത്ത് തണുപ്പ് കൂടുതലും ആണ് കാലാവസ്ഥ. ഭാരതപ്പുഴ ഒഴുകുന്നത്‌ കൊണ്ട് കൃഷി ആണ് പ്രധാന വരുമാനമാർഗം.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
സിസേർ ബോർജിയ

നവോത്ഥാനകാല ഇറ്റലിയിലെ ഒരു യുദ്ധപ്രഭുവും, രാഷ്ട്രതന്ത്രജ്ഞനും, കർദ്ദിനാളും ആയിരുന്നു **സിസേർ ബോർജിയ** (ജനനം: 1475 സെപ്തംബർ 13 അല്ലെങ്കിൽ 1476 ഏപ്രിൽ; മരണം 1507 മാർച്ച് 12) . അലക്സാണ്ടർ ആറാമൻ മാർപ്പാപ്പയുടേയും അദ്ദേഹത്തിന്റെ ദീർഘകാലകാമുകി കറ്റാനിയിലെ വന്നോസയുടേയും മകനായിരുന്നു സിസേർ. ലുക്രീഷിയ ബോർജിയ, ജിയോവാനി ബോർജിയ, ഗിയോഫ്രെ ബോർജിയ എന്നിവർ അദ്ദേഹത്തിന്റെ സഹോദരങ്ങളും അറിയപ്പെടാത്ത അമ്മമാരിൽ പിറന്ന ഡോൺ പെദ്രോ ലൂയി ഡി ബോർജ, ഗിരോലാമ ഡി ബോർജ എന്നിവർ അർത്ഥസഹോദരങ്ങളും ആയിരുന്നു.

നീതിനിരപേക്ഷമായ പ്രായോഗിക രാജനീതിക്കു പേരെടുത്തിരുന്ന സീസേർ ബോർജിയ ആണ്, നിക്കോളോ മാക്കിയവെല്ലിയുടെ "ദ പ്രിൻസ്" എന്ന പ്രഖ്യാതരചനയിലെ മാതൃകാ ഭരണാധികാരി.

## അവലംബം

## പുറത്തേയ്ക്കുള്ള കണ്ണികൾ

*The Life of Cesar Borgia by Raphael Sabatini in "btm" format
*
*
*
*
*DIARIO DE LOS BORJA BORGIA

വർഗ്ഗം:1475-ൽ ജനിച്ചവർ
വർഗ്ഗം: 1507-ൽ മരിച്ചവർ
വർഗ്ഗം:സെപ്റ്റംബർ 13-ന് ജനിച്ചവർ
വർഗ്ഗം:മാർച്ച് 12-ന് മരിച്ചവർ

വർഗ്ഗം:കർദ്ദിനാളന്മാർ
ജൈവവളം

സസ്യങ്ങളുടെ വളർച്ചയ്ക്കാവശ്യമായ ജൈവീകപദാർത്ഥങ്ങൾ ഉപയോഗിച്ച് നിർമ്മിക്കുന്ന വളർച്ചാ ത്വരകങ്ങളെ **ജൈവവളം** (*Biofertilizer*) എന്ന് പറയുന്നു.  മണ്ണിന്റെ സ്വാഭാവികത നിലനിർത്തി; പ്രകൃതിയിൽ നിന്നും കിട്ടുന്ന ജൈവീക വസ്തുക്കളെ പരമാവധി ഉൾപ്പെടുത്തി മണ്ണിന്റെ വളക്കൂറും ഉത്പാദനശേഷിയും കാലാകാലങ്ങളിലേയ്ക്ക് നിലനിർത്തുകയും പരിസ്ഥിതി മലിനീകരണം പരമാവധി കുറച്ചും കൃഷി ചെയ്യുന്നതിനാണ് ജൈവവളങ്ങൾ ഉപയോഗിക്കുന്നത്.

## ജൈവവളങ്ങൾ
ചെടികളുടെ വളർച്ചയെ ത്വരിതപ്പെടുത്തുന്ന സസ്യമൂലകങ്ങളുടെ ഒരു കലവറകൂടിയായ ജൈവവളങ്ങൾ പ്രധാനമായും സസ്യങ്ങൾ,  സസ്യാവശിഷ്ടങ്ങൾ, ജന്തു വിസർജ്ജ്യങ്ങൾ എന്നിവ ഉപയോഗിച്ചാണ് നിർമ്മിക്കുന്നത്. കമ്പോസ്റ്റ്, കാലിവളം, എല്ലുപൊടി, മത്സ്യാവശിഷ്ടങ്ങൾ, കോഴിവളം, ചാരം, പിണ്ണാക്ക്, പച്ചിലച്ചെടികൾ തുടങ്ങിയവ ഉപയോഗിച്ചാണ് ഇവ നിർമ്മിക്കുന്നത്.

വർഗ്ഗം:വളങ്ങൾ
മുണ്ടക്കോട്ടുകുറുശ്ശി

കേരളത്തിലെ പാലക്കാട് ജില്ലയിലെ ഒറ്റപ്പാലം താലൂക്കിലെ ചളവറ ഗ്രാമപഞ്ചായത്തിലെ ഒരു ഗ്രാമമാണ് മുണ്ടക്കോട്ടുകുറുശ്ശി. ഷൊർണ്ണൂരിൽ നിന്ന് 10 കിലോമീറ്റർ വടക്കും ചെർപ്പുളശ്ശേരിയിൽ നിന്ന് 7 കിലോമീറ്റർ തെക്കു-പടിഞ്ഞാറുഭാഗത്തുമായാണ് മുണ്ടക്കോട്ടുകുറുശ്ശി സ്ഥിതി ചെയ്യുന്നത്. ചെറിയ കുന്നുകൾ ധാരാളം ഉള്ള പ്രദേശമായതിനാലാണ് ഈ പേരു വന്നതെന്ന് പറയപ്പെടുന്നു. "കോട്" എന്ന വാക്കിന് കുന്ന് എന്ന അർത്ഥവും "മുണ്ട" എന്ന വാക്കിന് ചെറിയ, കുറിയ എന്നീ അർത്ഥങ്ങളും "കുറുശ്ശി" എന്നതിന് നാട്, പ്രദേശം എന്നീ അർത്ഥങ്ങളും ഉള്ളതിനാലാണ് ഈ പേരിന് അങ്ങനെയൊരു ഉത്പത്തി ആരോപിക്കപ്പെടുന്നത്. പട്ടത്തിക്കുന്ന്, കൈതേരിക്കുന്ന്, ഷാപ്പുംകുന്ന് എന്നിങ്ങനെയുള്ള ധാരാളം കുന്നുകൾ ഈ വാദത്തിന് അടിവരയിടുന്നു.
## വിദ്യാലയങ്ങൾ
# മുണ്ടക്കോട്ടുകുറുശ്ശി എ.എൽ.പി സ്കൂൾ
# മുണ്ടക്കോട്ടുകുറുശ്ശി എ.എം.യു.പി സ്കൂൾ
## പ്രശസ്തരായ നാട്ടുകാർ
# അനിത നായർ

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ക്രൈസ് ആന്റ് വിസ്പേഴ്സ്

പ്രശസ്ത സ്വീഡിഷ് ചലച്ചിത്രകാരന്     ഇംഗ്മർ ബർഗ്മാൻ സംവിധാനം ചെയ്ത് 1972 ൽ പുറത്തിറങ്ങിയ ചലച്ചിത്രം ആണ് **ക്രൈസ് ആന്റ് വിസ്‌പേർസ്**().

## പ്രമേയം

മൂന്ന് സഹോദരിമാർ തമ്മിലുള്ള തകർന്ന ബന്ധത്തിന്റെ കഥ പറയുന്നു ഈ സിനിമ.വളരെ പഴക്കം ചെന്ന ഒരു വലിയ പ്രഭുഗ്യഹത്തിലാണ് കഥ നടക്കുന്നത്. പലപ്പോഴും അപരിചിതവും തിരിച്ചറിയപ്പെടാത്തതുമായ മന്ത്രിക്കലുകളും മരിക്കുന്ന ഒരു സ്ത്രീയുടെ വേദന നിറഞ്ഞ കരച്ചിലും ഇടകലരുന്ന അവിടെക്ക് തങ്ങളുടെ കാൻസർ ബാധിതയും മരണാസന്നയുമായ സഹോദരി ആഗ്‌നസിന്റെ ഒപ്പം താമസിക്കാനായി എത്തിയതാണ് ആ രണ്ടു  സഹോദരിമാർ കരീനും മരിയയും.പരസ്പരമുള്ള അസൂയയും കുറ്റബോധവും ഏകാന്തതയും നിമിത്തം തങ്ങളുടെ സഹോദരിയ്ക്ക് കരുണയോ ശുശ്രൂഷയോ നൽകാൻ കഴിയാത്ത വിധം പെരുമാറുന്നു  കരീനും മരിയയും.

## അവാർഡുകൾ

ഛായാഗ്രഹണത്തിനു 1973 ലെ അക്കാദമി അവാർഡ് നേടി ഈ സിനിമയുടെ കാമറാമാൻ സ്വെൻ നിക്വിസ്റ്റ്.

## അഭിനേതാക്കൾ

ബെർഗ്മാന്റെ ഇഷ്ടനടിയായ ലിവ് ഉൾമാൻ മരിയ ആയും ഇൻഗ്രിഡ് തുലിൻ കരിൻ ആയും അഭിനയിച്ചിരിക്കുന്നു.

### മറ്റുള്ളവർ
* Harriet Andersson as Agnes
* Kari Sylwan as Anna
* Anders Ek as Isak, the priest
* Inga Gill as Story teller
* Erland Josephson as David, the doctor
* Henning Moritzen as Joakim, Maria's husband
* Georg Årlin as Fredrik, Karin's husband
* Linn Ullmann as Maria's daughter

## അവലംബം


## പുറം കണ്ണികൾ
* 
* 
* 
* 

വർഗ്ഗം:സ്വീഡിഷ് ചലച്ചിത്രങ്ങൾ
വർഗ്ഗം:ഇംഗ്മർ ബർഗ്മാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1972-ൽ പുറത്തിറങ്ങിയ ചലച്ചിത്രങ്ങൾ
കോളേജ് ഓഫ് എഞ്ചിനീയറിങ്ങ്, അടൂർ

1995 - ഐ.എച്ച്.ആർ.ഡി-യ്ക്കുകീഴിൽ ആരംഭിച്ച എഞ്ചിനീയറിങ്ങു് കോളേജു് ആണു് **കോളേജ് ഓഫ് എഞ്ചിനീറിങ്ങ് അടൂർ **. അടൂർ നഗരത്തിൽ നിന്നും നാലു് കിലോമീറ്റർ അകലെയുള്ള മണക്കാല എന്ന പ്രദേശത്തു് സ്ഥിതിചെയ്യുന്നു. മുൻ മുഖ്യമന്ത്രി എ.കെ. ആന്റണിയാണു് കോളേജിന്റെ ഉദ്ഘാടനം നിർവ്വഹിച്ചതു്. കൊച്ചി ശാസ്ത്ര സാങ്കേതിക സർവ്വകലാശാലയുടെ അംഗീകാരത്തിലാണു് ഈ കോളേജു് പ്രവർത്തിക്കുന്നതു്.
## ഡിപ്പാർട്ടുമെന്റുകൾ
*കമ്പ്യൂട്ടർ സയൻസ്
*ഇലക്ട്രോണിക്സ് ആൻഡ്‌ കമ്യൂണിക്കേഷൻ
*മെക്കാനിക്കൽ
*ഇലക്ട്രിക്കൽ
*അപ്പലൈട് സയൻസ്

## കോഴ്സുകൾ
### ബിരുദ കോഴ്സുകൾ
#### റെഗുലർ ബി.ടെക് കോഴ്സുകൾ
#മെക്കാനിക്കൽ എൻ‌ജിനീയറിംഗ്
#ഇലക്ട്രിക്കൽ  ആന്റ് ഇലക്ട്രൊണിക്സ് എൻ‌ജിനീയറിംഗ്
#ഇലക്ട്രോണിക്സ് ആന്റ് ടെലികമ്യൂണിക്കേഷൻ എൻ‌ജിനീയറിംഗ്
#കമ്പ്യൂട്ടർ സയൻസ് ആന്റ് എൻ‌ജിനീയറിംഗ്
#അപ്ലൈഡ് സയൻസ്

### ബിരുദാനന്തര ബിരുദ കോഴ്സുകൾ
#### എം.ടെക് കോഴ്സുകൾ
#മെക്കാനിക്കൽ എൻ‌ജിനീയറിംഗ് വിത്ത്‌ സ്പെഷ്യലൈസേഷൻ ഇൻ തെർമൽ എഞ്ചിനീയറിംഗ്  

## പ്രവേശനം
കോളേജിലേയ്കുള്ള പ്രവേശനം പ്രവേശന പരീക്ഷകളുടെ അടിസ്ഥാനത്തിലാണ്.
### ബിരുദ കോഴ്സുകളിലേക്കുള്ള പ്രവേശനം
കേരള സർക്കാർ നടത്തുന്ന പ്രവേശന പരീക്ഷയായ [കെ.ഇ.എ.എം] (Kerala Engineering Agricultural Medical) വഴി പ്രവേശനം. തിരുവനന്തപുരത്തെ പ്രവേശന പരീക്ഷാ കണ്ട്രോളർ ആണിത്‌ സംഘടിപ്പിക്കുന്നത്‌.

### ബിരുദാനന്തര ബിരുദ കോഴ്സുകളിലേക്കുള്ള പ്രവേശനം
ഇന്ത്യൻ ഇൻസ്റ്റിറ്റൂട്ട് ഓഫ് ടെക്നോളജി (ഐ.ഐ.റ്റി) നടത്തുന്ന GATE പരീക്ഷ വഴി പ്രവേശനം.

## അവലംബം

## പുറത്തേക്കുള്ള കണ്ണികൾ
* കോളേജ് ഓഫ് എഞ്ചിനീയറിംഗ് ഹോം പേജ് 
* ഔദ്യോഗിക വെബ്സൈറ്റ്  
*  അലു‌മ്നി വെബ്സൈറ്റ് 
* ഒഫീഷ്യൽ ഫെയ്സ്ബുക്  പേജ്
* ഐ ഇ ഇ ഇ സ്ടുഡെന്റ് ബ്രാഞ്ച് 

വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വിഭാഗം:കൊച്ചി ശാസ്ത്ര സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:പത്തനംതിട്ട ജില്ലയിലെ കലാലയങ്ങൾ
വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
ജയപ്രകാശ് നാരായൺ പാർക്ക്

ഉദ്യാന നഗരമായ ബാംഗ്ലൂരിലെ ഒരു ഉദ്യാനമാണ് **ജയപ്രകാശ് നാരായൺ ബയോഡൈവേഴ്സിറ്റി പാർക്ക്**. , മത്തികെരയിൽ 25 ഏക്കർ സ്ഥലത്ത് സ്ഥിതിചെയ്യുന്ന ഇവിടെ ഇരുപതിനായിരത്തോളം മരങ്ങളും കുറ്റിച്ചെടികളുമുണ്ട്. ഇവിടെ വരുന്ന ജനങ്ങളെ ആകർഷിക്കാനായി പുതുതായി ഇവിടെ ഒരു മ്യൂസിക്കൽ ഫൗണ്ടനും ആരംഭിച്ചിട്ടുണ്ട്.

### ഗതാഗതം

**ബസ് മാർഗ്ഗം**
ബെങ്ഗളൂരു മജസ്റ്റിക് ബസ് സ്റ്റാന്റ്റ്
ചൗഡെശ്വരി ബസ് സ്റ്റാന്റിലേക്ക് പോകുന്ന ബസിലോ ജാലഹള്ളി വില്ലെജിലേക്കു പോകുന്ന ബസിലോ കയറി ചൗഡെശ്വരി ഇറങുക

**ട്രയിന് മാറ്ഗം**
യശ്വന്തപുരം റയില് വെ സ്റ്റെഷനാണ് അടുത്തുള്ള റയില് വെ സ്റ്റെഷന്

## അവലംബം


വർഗ്ഗം:കർണാടകയിലെ വിനോദസഞ്ചാരകേന്ദ്രങ്ങൾ
എസ്രാ പൗണ്ട്

ലഘുചിത്രം
ഒരു അമേരിക്കൻ കവിയും വിമർശകനും വിവർത്തകനുമാണ് **എസ്രാ പൌണ്ട് **(30 October 1885 – 1 November 1972).
## ജീവിതരേഖ
ഇഡാഹോയിൽ ജനിച്ചു. ആധുനിക കവിതയുടെ വികാസത്തെ ഗണ്യമായി സ്വാധീനിച്ചു. ഭാഷകൾ പഠിച്ചെടുക്കുന്നതിൽ പ്രത്യേക വൈഭവം കാട്ടിയ പൌണ്ട്  1908-ൽ യൂറോപ്പിലെത്തുകയും അനായാസം അംഗീകാരം നേടുകയും ചെയ്തു. രണ്ടാം  ലോകയുദ്ധത്തിൽ ഇറ്റാലിയൻ ഏകാധിപതിയായ മുസ്സോളിനിക്കു പിന്തുണ നല്കിയതിന് യു.എസ്. ഗവൺമെന്റ് അദ്ദേഹത്തെ അറസ്റ്റുചെയ്തു. മാനസികരോഗിയായതിനാൽ വിചാരണയ്ക്കു വിധേയനാക്കാതെ മനോരോഗ ചികിത്സാലയത്തിലാക്കി.
## ക്യതികൾ
പെഴ്‌സോണ ആൻഡ് എക്‌സൾട്ടേഷൻസ് (1909) എന്ന കൃതി ഇമേജിസ്റ്റ് പ്രസ്ഥാനത്തിന് ബീജാവാപം ചെയ്തു. ഹോമേജ് റ്റു സെക്സ്റ്റസ് പ്രോപ്പർട്ടിയസ് (1918), കാന്റോസ് (1925-60)എന്നിവ കൃതികളിൽ പെടും. ടി.എസ്.എലിയട്ട്, ഡബ്ലിയു.ബി.യേറ്റ്‌സ്, തുടങ്ങിയ സാഹിത്യപ്രതിഭകളെ എസ്രാ പൌണ്ടിന്റെ  ആശയങ്ങൾ ശക്തിയായി സ്വാധീനിച്ചു.

വർഗ്ഗം:അമേരിക്കൻ സാഹിത്യകാരന്മാർ
ചെറുവട്ടൂർ

എറണാകുളം ജില്ലയിൽ കോതമംഗലം താലൂക്കിലെ നെല്ലിക്കുഴി ഗ്രാമപഞ്ചായത്തിൽ ഉൾപ്പെടുന്ന പ്രദേശമാണ് **ചെറുവട്ടൂർ**. ജി.എം.എച്ച്.എസ്.എസ്. ഇവിടെയുള്ള ഒരു വിദ്യാഭ്യാസസ്ഥാപനമാണ്. പൂവ്വത്തൂർ ശ്രീകൃഷ്ണ സ്വാമി ക്ഷേത്രം ഇവിടെയാണ്. ചെറുവട്ടൂർ അടിവാട്ടുകാവ്, ഇരമല്ലൂർ ഭഗവതി ക്ഷേത്രം എന്നിവ ഇതിനടുത്താണ്. പായിപ്ര ഗ്രാമപഞ്ചായത്ത്, പൂവ്വത്തൂർ ഗ്രാമം അടുത്താണ്.

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:എറണാകുളം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
നീലി ചിത്രശലഭങ്ങൾ

**ലൈക്കെനിഡേ** എന്ന പദം സൂചിപ്പിക്കുന്നത് പോലെ പൊതുവേ നീലിമയാർന്ന ശലഭങ്ങളാണ് ഈ കുടുംബത്തിൽ ഉള്ളത്. ഭൂമുഖത്ത് ആറായിരം ഇനവും ഇന്ത്യയിൽ 450 എണ്ണവും കേരളത്തിൽ 95 എണ്ണവും രേഖപ്പെടുത്തിയിട്ടുണ്ട്. വളരെ ചെറുതും തറയോടു ചേർന്ന് പറക്കുന്ന സ്വഭാവമുള്ളവയുമാണ് ഈ ശലഭങ്ങൾ. ലോകത്തിലെ തന്നെ ഏറ്റവും ചെറിയ ശലഭമായ രത്നനീലി (Grass Jewel) ഈ കുടുംബത്തിൽപ്പെട്ടതാണ്. ആൺ ശലഭങ്ങൾ പൊതുവേ തിളങ്ങുന്ന നീലയും പെൺ ശലഭങ്ങൾ തവിട്ടോ മങ്ങിയതോ ആയിരിക്കും. മുട്ടയ്ക്ക് മത്തങ്ങയുടെ ആകൃതിയാണ്. ലാർവയ്ക്ക് മരപ്പേനിന്റെ(Wood louse) ആകൃതിയും. ലാർവ സ്രവിക്കുന്ന മധുരമുള്ള ദ്രാവകത്തിൽ(honey dew) ആകൃഷ്ടരായി ഉറുമ്പുകൾ എത്തുകയും ഇവ ലാർവകളുമായി സഹവർത്തിക്കുകയും ചെയ്യുന്നു. മർക്കടശലഭത്തിന്റെ(Apefly) ലാർവകൾ ആഹരിക്കുന്നത് നീരൂറ്റിക്കുടിക്കുന്ന മീലിമുട്ടകളെയും(Mealy bugs) ശല്ക്കപ്രാണികളെയും(Scale insect) ആണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചിത്രശലഭകുടുംബങ്ങൾ
വർഗ്ഗം:ചിത്രശലഭങ്ങൾ
വർഗ്ഗം:നീലി ചിത്രശലഭങ്ങൾ
കുടുംബം

പരസ്പരം ചുമതലകൾ പങ്കുവെച്ചു, വ്യക്തികളോ, അവരുടെ കുട്ടികളോ അല്ലെങ്കിൽ കുട്ടികൾ ഇല്ലാതെയോ ഒന്നിച്ചു  ജീവികുന്നതിനെ **കുടുംബം** എന്ന് പറയുന്നു. ട്രാൻസ് ജെൻഡർ ആളുകളും മറ്റു ലിംഗ-ലൈംഗിക ന്യൂനപക്ഷങ്ങളും ഇന്ന് കുടുംബമായി ജീവിക്കുന്നു. മനുഷ്യർ ഗോത്രങ്ങളായി ജീവിക്കാൻ തുടങ്ങിയ ആദിമകാലം മുതൽക്കേ ആരംഭിച്ച ഒന്നാണ് കുടുംബം. സ്വകാര്യ സ്വത്തിന്റെ പരമ്പരാഗതമായ പങ്കുവെയ്പ്പ് ഇതിന്റെ ലക്ഷ്യങ്ങളിൽ ഒന്നാണ്. ജീവജാലങ്ങളിൽ മനുഷ്യനു മാത്രമല്ല മൃഗങ്ങൾക്കും കുടുംബമുണ്ട്. സാധാരണ ഗതിയിൽ കുടുംബം എന്നാൽ മാതാവ്, പിതാവ്, ഒരു കുട്ടി എന്നിവരടങ്ങുന്നതാണ്. ഇങ്ങനെയുള്ള ചെറിയ കുടുംബങ്ങളെ **അണുകുടുംബമെന്ന്** പറയുന്നു. മുൻ കാലങ്ങളിൽ മാതാപിതാക്കളും സഹോദരങ്ങളും മക്കളും അവരുടെ മക്കളും മറ്റു ബന്ധുക്കളും ചേർന്നതായിരുന്നു; ഇത്തരം അനേകം ചെറുകുടുംബങ്ങൾ ചേർന്ന ഒന്നാണ് **കൂട്ടുകുടുംബം.**   

സാമൂഹികവും  മതപരവും ഗോത്രീയവുമായ ഇടപെടലുകളും ഇടപഴകലും ചേർന്നതാണ് കുടുംബ ജീവിതം. വിവാഹം ഇതിന്റെ ആദ്യപടിയാണെന്ന് പറയാം. ഓരോ വംശപരമ്പരയിലും ഓരോ കുടുംബരീതികൾ അനുവർത്തിക്കുന്നു. ഓരോ ദേശത്തും കുടുംബത്തെ കുറിച്ചുള്ള കാഴ്ചപ്പാടുകളിൽ വ്യതാസങ്ങൾ കാണാം. മതങ്ങളും ഗോത്രങ്ങളും ഇക്കാര്യത്തിൽ പ്രധാന പങ്ക് വഹിക്കുന്നു. പുരുഷാധിപത്യ സമൂഹങ്ങളിൽ മിക്ക കുടുംബങ്ങളിലും പുരുഷൻ ആവും അധികാര സ്ഥാനം കയ്യാളുന്നത്. ഇദ്ദേഹത്തെ 'ഗൃഹനാഥൻ' എന്ന് വിളിക്കുന്നു. എന്നാൽ ചില സമൂഹങ്ങളിൽ അമ്മമാർക്ക് ആവും പ്രാധാന്യം. താവഴി പാരമ്പര്യം ഉള്ള കുടുംബങ്ങൾ ഇതിന്‌ ഉദാഹരണമാണ്. അങ്ങനെ 'ഗൃഹനാഥയ്ക്ക്' പ്രാധാന്യം കൈവരുന്നു. ആധുനിക പരിഷ്കൃത സമൂഹങ്ങളിൽ ലിംഗ ലൈംഗിക വ്യത്യാസങ്ങൾക്ക് ഉപരിയായി  തുല്യതയിൽ ഊന്നിയ കുടുംബ സംവിധാനങ്ങൾ കാണാം. വികസിത രാജ്യങ്ങളിൽ ഇത് സാധാരണമാണ്.   

ഇന്നത്തെ കാലഘട്ടത്തിൽ, വിവാഹം എന്ന ഉടമ്പടിയിൽ വിശ്വസിക്കാത്തവരും, കുട്ടികളെ ദത്തെടുത്തു കുടുംബം ആയി ജീവിക്കുന്നവരും ഒരുപാടുണ്ട്. ചിലർ കുടുംബം എന്ന ആശയത്തിന് ബദലായി 'സംഘജീവിതം' എന്ന കൂട്ടായ ജീവിതം നയിക്കാറുണ്ട്. മറ്റു ചിലർ ലിവിങ് ടുഗെതർ അഥവാ സഹജീവനം തുടങ്ങിയ രീതികൾ തിരഞ്ഞെടുക്കുന്നു. പല രാജ്യങ്ങളിലും സ്വർഗാനുരാഗികൾ വിവാഹം ചെയ്ത് കുടുംബമായി ജീവിക്കാറുണ്ട്. ഇവർ കുട്ടികളെ ദത്തെടുക്കുകയോ, വാടക ഗർഭപാത്രം, കൃത്രിമ ബീജസങ്കലനം വഴിയോ പ്രത്യുത്പാദനം നടത്തി വരുന്നു.   

മൃഗങ്ങൾ അവയുടെ ജനുസ്സുകൾക്കനുസരിച്ച് ഓരോ കുടുംബങ്ങളായി കരുതിപ്പോരുന്നു. ശാസ്ത്രീയ വർഗ്ഗീകരണത്തിലും ജന്തു കുടുംബമെന്നു പറയാറുണ്ട്.

വർഗ്ഗം:കുടുംബം
ലോക റേഡിയോ ദിനം

ഫെബ്രുവരി 13 ലോക റേഡിയോ ദിനമായി ആചരിക്കുന്നു.1946 ഫെബ്രുവരി 13ന് ഐക്യരാഷ്ട്ര സഭ റേഡിയോ പ്രക്ഷേപണം ആരംഭിച്ചതിന്റെ ആദര സൂചകമായാണ് അംഗ രാജ്യങ്ങൾ ഫെബ്രുവരി 13 ലോക റേഡിയോ ദിനമായി ആചരിക്കുന്നത്.

1923 ലാണ് ഇന്ത്യയിൽ ആദ്യമായി റേഡിയോ ശബ്ദിച്ചു തുടങ്ങിയത്. അന്നേ വരെ ഇന്ത്യൻ ജനതയ്ക്ക് പരിചിതമല്ലാതിരുന്ന ശ്രവ്യ മാധ്യമത്തിന്റെ പുതിയ അനുഭവം ആളുകളിലേക്ക് എത്തിച്ചത് റേഡിയോ ക്ലബ് ഓഫ് ബോംബെ എന്നൊരു കൂട്ടായ്മയാണ്. പിന്നീട് 1927 ജൂലൈ 23ന് ഇത് പുനർനാമകരണം ചെയ്ത് ഓൾ ഇന്ത്യ റേഡിയോ ആയി മാറി. 1957 ൽ ഔദ്യോഗിക നാമം ആകാശവാണി എന്നാക്കി.

## ചരിത്രം
## ആദ്യ ലോക റേഡിയോ ദിനം
   
       2011 ഇൽ തീരുമാനിച്ച പ്രകാരം 2012 ഫെബ്രുവരി 13 മുതൽ യുനെസ്കോ ലോക റേഡിയോ ദിനം ആചരിച്ചു തുടങ്ങി . UN അംഗങ്ങളായ എല്ലാ രാജ്യങ്ങളും ഈ ദിവസം റേഡിയോ ദിനമായി ആചരിക്കുവാൻ നിർദേശം വരികയുണ്ടായി. 1946 ഫെബ്രുവരി 13 ന് ഐക്യ രാഷ്ട്ര സഭ റേഡിയോ പ്രേക്ഷേപണം ആരംഭിച്ചതിന്റെ ആദര സൂചകമായാണ് ഈ ദിനം ആചരിക്കുന്നത്.

## ലോക റേഡിയോ ദിനം 2014
## ലോക റേഡിയോ ദിനം 2015
## ലോക റേഡിയോ ദിനം 2016
## ലോക റേഡിയോ ദിനം 2017
## ലോക റേഡിയോ ദിനം 2018
## ലോക റേഡിയോ ദിനം 2019
## ലോക റേഡിയോ ദിനം 2020
2020 ലെ ലോക റേഡിയോ ദിനം  ഫെബ്രുവരി 13 വ്യാഴാഴ്ച "റേഡിയോയും വൈവിധ്യവും" എന്ന വിഷയത്തിൽ നടക്കും. ന്യൂസ് റൂമിലും എയർവേവുകളിലും വൈവിധ്യത്തെ ഉയർത്തിപ്പിടിക്കാൻ യുനെസ്കോയും യുഎനും റേഡിയോ സ്റ്റേഷനുകളോട് ആവശ്യപ്പെടുന്നു.ലോക റേഡിയോ ദിനത്തിന്റെ ഈ പതിപ്പിനെ മൂന്ന് പ്രധാന ഉപ തീമുകളായി തിരിച്ചിരിക്കുന്നു:
## ലോക റേഡിയോ ഡേ കമ്മിറ്റി(ഇന്റർനാഷണൽ കമ്മിറ്റി ഓഫ് റേഡിയോ)

## അവലംബം

## പുറത്തേക്കുള്ള കണ്ണികൾ
* 
*European Broadcasting Union 
*A World Radio Day Feasibility Study, UNESCO

വർഗ്ഗം:വിശേഷദിനങ്ങൾ
വർഗ്ഗം:ഫെബ്രുവരി 13
കരിമ്പൻ പരുന്താൻ

ഏഷ്യയിലും അറേബ്യയിലും ആഫ്രിക്കയിലും കാണപ്പെടുന്ന നീർമുത്തൻ കുടുംബത്തിൽ ഉള്ള കല്ലൻ തുമ്പികളിൽ ഒരിനമാണ് **കരിമ്പൻ പരുന്താൻ** - **Black Marsh Trotter** - **Ferrugineus Glider** - **Voyaging Glider** (ശാസ്ത്രീയനാമം:- *Tramea limbata*). തുമ്പികൾക്ക് കടും ചുവപ്പു നിറത്തിലുള്ള വാലും പിൻചിറകുകളിൽ കറുത്ത വലിയപൊട്ടും കാണപ്പെടുന്നു. ഇവയിൽ പെൺതുമ്പികൾക്ക് മങ്ങിയ ചുവപ്പു കലർന്ന തവിട്ടു നിറമാണ്. വളരെ നന്നായി പറക്കാൻ ശേഷിയുള്ളവയാണ് ഈ തുമ്പികൾ. ജലാശയങ്ങൾക്കും വലിയ കുളങ്ങൾക്കു സമീപവുമായി ഇവ വിഹരിക്കുന്നു 

വെയിലുള്ളപ്പോൾ ഇവ തനിച്ചോ കൂട്ടമായോ ചിലപ്പോൾ സമാന സ്വഭാവമുള്ള മറ്റു തുമ്പികളുടെ (തുലാത്തുമ്പി, പാണ്ടൻ പരുന്തൻ) കൂടെയോ ആകാശത്തു വട്ടമിട്ടു പറക്കുന്നതുകാണാം. ഇണചേർന്ന അവസ്ഥയിലും ചിലപ്പോൾ ജലപ്പരപ്പിനുമുകളിലൂടെ വളരെനേരം പറക്കുന്നതു കാണാം. ഉയർന്നുനിൽക്കുന്ന കമ്പുകളിലാണ്‌ ഇവ അപൂർവമായി ഇരിക്കാറുള്ളത്.


File:Tramea limbata Ferruginous Glider.jpg|ആൺതുമ്പി
File:Tramea limbata by Manoj P.jpg|ഇണകൾ വെള്ളത്തിനു മുകളിലൂടെ പറക്കുന്നു


ഇന്ത്യ, ബെനിൻ, ബോട്സ്വാന, മദ്ധ്യ ആഫ്രിക്കൻ റിപ്പബ്ലിക്ക്, കൊമോറസ്, റിപ്പബ്ലിക്ക് ഓഫ് കോംഗോ, ഈജിപ്റ്റ്, ഇക്വറ്റോറിയൽ ഗിനി, എരിട്രിയ, എത്യോപ്യ, ഗാബോൺ, ഗാംബിയ, ഘാന, ഗിനി, ഗിനി ബിസ്സു, കെനിയ, ലൈബീരിയ, മഡഗാസ്കർ, മലാവി, മാലി, മൗറീഷ്യസ്, മൊസാംബിക്ക്, നമീബിയ, നീഷർ, നൈജീരിയ, സെനഗൽ, സെയ്‌ഷെൽസ്, സിയെറ ലിയോൺ, സൊമാലിയ, ശ്രീലങ്ക, സുഡാൻ, സ്വാസിലന്റ്, ടാൻസാനിയ, ടോഗോ, ഉഗാണ്ട, സാംബിയ, സിംബാബ്‌വെ തുടങ്ങിയ രാജ്യങ്ങളിൽ ഇവ കാണപ്പെടുന്നു. 

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

* ചിത്രങ്ങൾ ഫ്ലിക്കറിൽ

വർഗ്ഗം:കല്ലൻതുമ്പികൾ
വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
കെ.ബി. പ്രസന്നകുമാർ

ഒരു മലയാള എഴുത്തുകാരനും വിവർത്തകനുമാണ് കെ.ബി. പ്രസന്നകുമാർ. വിവർത്തനത്തിനുള്ള കേന്ദ്ര സാഹിത്യ അക്കാദമി അവാർഡ് നേടിയിട്ടുണ്ട്. സുധീർ കാക്കറിന്റെ *മീര ആൻഡ് മഹാത്മ* എന്ന നോവൽ മീരയും മഹാത്മാവും എന്ന പേരിൽ വിവർത്തനം ചെയ്തിട്ടുണ്ട്.
## ജീവിതരേഖ
കോട്ടയം ജില്ലയിലെ കുടമാളൂരിൽ കെ.പി. ഭാസ്കരൻനായരുടെയും തങ്കമ്മയുടെയും മകനായി ജനിച്ചു.കുമാരനല്ലൂർ ദേവീവിലാസം ഹൈസ്കൂളിലും ദേവമാതാ കോളേജിലും പഠിച്ചു. എസ്.ബി.ടി യിൽ ഉദ്യോഗസ്ഥനാണ്.

ഭാര്യ : രാധിക  മകൾ : കൃഷ്ണപ്രിയ

## കൃതികൾ
* മലകളിലെ കാറ്റ്‌ പറയുന്നത്‌
* സാഞ്ചി
* ഉത്തർഖണ്ഡ്‌ ഹിമാലയ ദേവഭൂമി
* ഹിമാലയം കാഴ്‌ചദർശനം

## വിവർത്തനങ്ങൾ
*മഹാഭാരതകഥ (ശശിതരൂരിന്റെ ഗ്രേറ്റ് ഇന്ത്യൻ നോവൽ)
*മീരയും മഹാത്മാവും(സുധീർ കാക്കറുടെ മീര ആൻഡ് മഹാത്മ)
*ആത്മശൈലം (ഗാവോ സാൻജിയാന്റെ സോൾ മൗണ്ടൻ)
* സോഫിയുടെ ലോകം(ജസ്റ്റിൻ ഗാർഡറുടെ സോഫീസ് വേൾഡ്)
* ആശൈലം  (Soul Mountain by Chinese writer GAO Xingjiam)
* കഃ  (Ka: by Roberto Calasso of Italy)
* നിഷ്‌കളങ്കതയുടെ ചിത്രശാല  (Museum of Innocense by Orhan Pamuk of Turkey)
* ബാവൂൽ; ജീവിതവും സംഗീതവും  (Honey Gatherers by Mimlu Sen)

## പുരസ്കാരങ്ങൾ
*കേന്ദ്ര സാഹിത്യ അക്കാദമി അവാർഡ് 2012 (വിവർത്തനം) 
*അയ്യപ്പപണിക്കർ അവാർഡ്
*വിവർത്തനത്തിനുള്ള കേരള സാഹിത്യ അക്കാദമി പുരസ്കാരം (2011)

## അവലംബം


വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വീനസ് പ്രൊജക്ട്

റിസോഴ്സ് ബേസ്ഡ് എക്കണോമി എന്ന ആശയം ഉപയോഗിച്ച്, സാമൂഹികോന്നമനത്തിനായി ജാക്ക് ഫ്രെസ്കോ തുടങ്ങിയ ഒരു പദ്ധതിയാണ് വീനസ് പ്രൊജക്ട്. അനുയോജ്യമായ നഗര മാതൃകകൾ, ഊർജ്ജ ലഭ്യത, കൃഷിയിട വിന്ന്യാസം, നാച്വറൽ റിസോഴ്സ് മാനേജ്മെന്റ് എന്നിവ കൂട്ടിച്ചേർത്തുകൊണ്ടുള്ള ഒരു പദ്ധതിയാണ് ഇത് ലക്ഷ്യം വയ്ക്കുന്നത്.

പദ്ധതിയിൽ ഉള്ളതുപോലെ ഒരു ഗവേഷണ കേന്ദ്രവും ഇതിനുണ്ട്. ജാക് ഫ്രെസ്കോ ജീവിതത്തെയും പ്രവർത്തികളെയും കുറിച്ച് 2006 ൽ നിർമ്മിച്ച സിനിമയാണ് *ഫ്യൂച്വർ ബൈ ഡിസൈൻ*http://www.youtube.com/watch?v=bwJaLFMf7IA

## ചരിത്രം

1975 കളിൽ ജാക് ഫ്രെസ്കോ, റോക്സൻ മെഡോസ് എന്നിവർ വീനസ് (ഫ്ലോറിഡ - അമേരിക്കൻ ഐക്യനാടുകൾ) ൽ വച്ച് വീനസ് പ്രൊജക്ട് ആരംഭിച്ചു. എല്ലാ രാജ്യങ്ങളും കലുഷിതമാണ്http://www.youtube.com/watch?v=EewGMBOB4Gg, ഈ ദൂഷ്യങ്ങൾ പണത്തിന്റെ ഉപയോഗം മൂലമാണ് ഉണ്ടാകുന്നത് എന്ന ആശയത്തിൽ നിന്നുകൊണ്ടാണ് വീനസ് പ്രൊജക്ട് ആരംഭിച്ചത്. പണത്തിനു ബദലായി ഫ്രെസ്കോ മുന്നോട്ടുവച്ചത് റിസോഴ്സ് ബേസ്ഡ് എക്കണോമി എന്ന ആശയമാണ്. ഈ സമ്പ്രദായത്തിൽ, എല്ലാ റിസോഴ്സുകളെയും (വിഭവങ്ങളെയും) ഒരു 'കമ്പ്യൂട്ടർവൽകൃത സ്വയം പ്രേരിത' സമ്പ്രദായം വഴി നിയന്ത്രിക്കുക എന്ന ആശയമാണ് ഉൾക്കൊള്ളുന്നത്. ഇത്  Cybernationhttp://www.thevenusproject.com/en/technology എന്ന ആശയവുമായി സാമ്യത പുലർത്തുന്നു.

## വിഭവ-അധിഷ്ടിത സാമ്പത്തിക നയം (Resource-based economy)

### അനുയോജ്യ യന്ത്രവൽകൃത നയം

Resource-based economy യിൽ വിഭവങ്ങളെ അവയുടെ ലഭ്യതയും സാങ്കേതികതയും ഉപയോഗിച്ച് ആവശ്യമുള്ള വസ്തുക്കളായും സേവനങ്ങളായും ഉപയോഗിക്കാം. അവിടെ പണത്തിന്റെ ആവശ്യകത ഉണ്ടാകുന്നില്ല; സാധനങ്ങളും സേവനങ്ങളും ആവശ്യത്തിനനുസരിച്ച് കേന്ദ്രീകൃത കമ്പ്യൂട്ടർസിസ്റ്റങ്ങൾ വിഭവങ്ങളെ അവലംബിച്ച് എത്തിക്കും. ഉപയോഗിച്ചു തീർന്നവ, ഉപയോഗ യോഗ്യമല്ലാതായവ മുതലായവയെ റീസൈക്കിൾ, റെഡ്യുസ്, അല്ലെങ്കിൽ റിയൂസ് ചെയ്ത് ഉപയോഗിക്കാം.

### വിപണന സാമ്പത്തിക നയവുമായുള്ള ബന്ധം

വിഭവ ഉറവിടങ്ങളിൽ നിന്നും ഉൽപ്പന്നങ്ങളൂം സേവനങ്ങളൂം എത്തിക്കാൻ യന്ത്രങ്ങൾ തൊഴിലെടുക്കുന്നു. ഡ്രൈവ്ത്രൂ മാതൃകകളിലോ കൊറിയർ രീതിയിലോ വിതരണം സാധ്യമാക്കപ്പെടുന്നു. ഈ ഉപയോഗങ്ങൾക്കോ ഒന്നും തന്നെ യാതൊരു ചാർജ്ജും നൽകേണ്ടതില്ല. ഇതിനൊക്കെ ചെലവാകുന്ന വില/മൂല്യം പ്രക്രിയയിൽ ഉപയോഗപ്പെടുന്ന ഊർജ്ജവും റിസോഴ്സും തന്നെയാണ്. ഇതു തന്നെ യന്ത്രങ്ങളെ തനിയെ പ്രവർത്തിക്കാൻ സഹായിക്കും.

## ഇതും കാണുക

* റിസോഴ്സ് ബേസ്ഡ് എക്കണോമി

* യുഗചേതന പ്രസ്ഥാനം

## അവലംബം

1. www.thevenusproject.comhttp://www.thevenusproject.com/

2. Cybernationhttp://www.thevenusproject.com/en/technology

വർഗ്ഗം:സാമൂഹികം
ത്രിവർണൻ വയലി

ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള കല്ലൻ തുമ്പികളിൽ ഒരിനമാണ് **ത്രിവർണൻ വയലി** അഥവാ **ത്രിവർണ്ണൻ വ്യാളി** - **Tricoloured Marsh Hawk** (ശാസ്ത്രീയനാമം:- *Orthetrum luzonicum*). ഇടത്തരം നീലനിറത്തിലുള്ള ഇവയിൽ പ്രായപൂർത്തിയെത്താത്ത ആൺതുമ്പികളുടെ മുതുകിലായി നേർത്ത മഞ്ഞവര കാണപ്പെടുന്നു. പെൺതുമ്പികൾക്ക് അധികം വർണ്ണപ്പകിട്ടില്ല. എന്നാൽ ആൺതുമ്പികൾക്കു സമാനമായി വരയുണ്ട്. ചതുപ്പുകളിലും ഉപേക്ഷിക്കപ്പെട്ടുകിടക്കുന്ന നെൽപ്പാടങ്ങളിലുമാണ് ഇവ പ്രജനനം നടത്തുന്നത്. ഇന്ത്യടക്കം അഫ്ഗാനിസ്ഥാൻ, ബംഗ്ലാദേശ്, ഭൂട്ടാൻ, ചൈന, ഹോങ്കോങ്, ഇന്തോനേഷ്യ (ജാവ, സുമാത്ര), ജപ്പാൻ, മലേഷ്യ, മ്യാന്മാർ, നേപ്പാൾ, ഫിലിപ്പീൻസ്, സിംഗപ്പൂർ, ശ്രീലങ്ക, തായ്‌വാൻ, തായ്‌ലന്റ്, വിയറ്റ്നാം എന്നീ ഏഷ്യൻ രാജ്യങ്ങളിൽ ഇവ കാണപ്പെടുന്നു.

File:Tri-coloured Marsh Hawk Orthetrum luzonicum Female by kadavoor.JPG|പെൺതുമ്പി
File:Orthetrum luzonicum mating of Kadavoor.jpg|ഇണചേരുന്നു


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

* ചിത്രങ്ങൾ ഫ്ലിക്കറിൽ

വർഗ്ഗം:കല്ലൻതുമ്പികൾ
വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
എസ്.എൻ.185

ക്രി.പി. 185ൽ കാണപ്പെട്ട സൂപ്പർനോവയാണ് **S.N.185**. ചരിത്രത്തിൽ ആദ്യമായി രേഖപ്പെടുത്തപ്പെട്ട സൂപ്പർനോവയും ഇതാണ്. Book of Later Han എന്ന കൃതിയിൽ ചൈനീസ് ജ്യോതിശാസ്ത്രജ്ഞർ ഇതിനെ കണ്ടതായി രേഖപ്പെടുത്തിയിട്ടുണ്ട്. പുരാതന റോമൻ സാഹിത്യത്തിലും ഇതിനെ കുറിച്ച് സൂചനകളുണ്ട്. എട്ടു മാസത്തോളം ഇതിനെ ആകാശത്തു തെളിഞ്ഞു കണ്ടിരുന്നുവത്രെ.

ഇതിന്റെ വാതകാവശിഷ്ടമാണ് **RCW86**. ഭൂമിയിൽ നിന്നും 2800 പാർസെക് അകലെയാണ് ഇതിന്റെ സ്ഥാനം. ആധുനിക എക്സ്-റേ പഠനങ്ങളിൽ നിന്നും ഇതിന്റെ പ്രായം നിർണ്ണയിച്ചതിൽ തെറ്റുപറ്റിയിട്ടില്ല എന്നു വ്യക്തമായിട്ടുണ്ട്.

## അവലംബം

വർഗ്ഗം:സൂപ്പർനോവകൾ
കോഞ്ഞാട്ട

തെങ്ങിന്റെ ഓല മുളച്ചുവരുമ്പോൾ ഉള്ള സംരക്ഷണ കവചമാണ് **കോഞ്ഞാട്ട**. ഓല വളർന്നുകഴിയുമ്പോൾ മടലിനോട് ചേർന്ന് പട്ടയുടെ ഇടയിൽ കോഞ്ഞാട്ട, വല പോലെ പൊതിഞ്ഞിരിക്കുന്നതായി കാണാം. മടലിനെ തെങ്ങിനോട് ചേർത്ത് ഉറപ്പിച്ചു നിർത്തുന്നതിൽ കോഞ്ഞാട്ടയ്‌ക്ക് പ്രധാന പങ്കുണ്ട്. തെങ്ങ് വൃത്തിയാക്കുമ്പോൾ സാധാരണ ഇതിന്റെ ഉണങ്ങിയ ഭാഗങ്ങൾ എടുത്ത് കളയുകയാണു പതിവ്. കീടങ്ങൾ പെറ്റുപെരുകുന്നത്  ജീർണ്ണിച്ച കോഞ്ഞാട്ടയിലും കൊതുമ്പിലുമൊക്കെയാണ്. 

വടക്കൻ കേരളത്തിൽ കോഞ്ഞാട്ടയ്ക്ക്  *അടിച്ചുവാര* എന്ന് പറയും. ഇത് ചില അവസരങ്ങളിൽ അരിപ്പയായി ഉപയോഗിക്കാറുണ്ട്. കോഞ്ഞാട്ടയോട് ചേർന്നുണ്ടാകുന്ന ഒരു തരം പൊടി ചിരണ്ടിയെടുത്ത് മുറിവിൽ പുരട്ടാറുണ്ട്.  പഴയ കാലത്ത് തീ കത്തിക്കാൻ ഉപയോഗിച്ചിരുന്ന ഒരു പ്രധാനവസ്തുവായിരുന്നു കോഞ്ഞാട്ട.

## ശൈലീ പ്രയോഗം
കോഞ്ഞാട്ട എന്ന പദം പാഴ് വസ്തു എന്ന അർത്ഥത്തിലും പ്രാദേശികമായി ഉപയോഗിക്കാറുണ്ട്. 'പാഴായിപ്പോവുക' എന്ന അർത്ഥത്തിൽ കോഞ്ഞാട്ടയായിപ്പോവുക എന്ന ഒരു ശൈലീപ്രയോഗവും നിലവിലുണ്ട്.
## ഔഷധക്കൂട്ട്
ചെല്ലി പോലുള്ള കീട ശല്യത്തിനായി മണ്ടയടക്കാൻ തുടങ്ങുന്ന തെങ്ങുകൾ പുകയ്ക്കുവാനും, കൊഴുത്ത തേങ്ങിൻ കഷായം തെങ്ങിന്റെ മണ്ടയിൽ പൊതിഞ്ഞു വെയ്ക്കുന്നതിനും കോഞ്ഞാട്ട ഉപയോഗിക്കറുണ്ട്. കോഞ്ഞാട്ടയുടെ ഒരു ഭാഗം ശക്തമായി തെങ്ങിൽ പിടിച്ചിരിക്കുന്ന സവിശേഷത ഉപയോഗിച്ച് കേടായതെങ്ങിൽ മരുന്നു നിറയ്ക്കാറുണ്ട്.

## കരകൗശല വസ്തുക്കൾ
പ്രത്യേക രീതിയിൽ സംരക്ഷിച്ച കോഞ്ഞാട്ട ഉപയോഗിച്ച് ലാമ്പ് ഷേഡുകൾ നിർമ്മിക്കാറുണ്ട്.

## അവലംബം
	

## പുറത്തേക്കുള്ള കണ്ണികൾ

വർഗ്ഗം:തെങ്ങിന്റെ ഭാഗങ്ങൾ
ബ്ലാക്ക്ബോർഡ്സ്

സമീറാ മക്മൽബഫ് സംവിധാനം  ചെയ്ത്    2000    ൽ പുറത്തിറങ്ങിയ ഇറാനിയൻ ചലച്ചിത്രം ആണ് **ബ്ലാക്ക് ബോർഡ്‌സ്**(, *Takhté siah*).അസാധാരണമായ നർമ്മം കലർത്തി ശോകം നിറഞ്ഞ കഥയാണ് സിനിമ പറയുന്നത്.
## രചന

സമീറാ മക്മൽബഫ് ന്റെ പിതാവായ പ്രസിദ്ധ സംവിധായകൻ മൊഹ്‌സെൻ മക്ബൽബഫ് ആണ് ഈ സിനിമയുടെ കഥ എഴുതിയത്.

## പ്രമേയം

ഇറാനിലെ കുർദിഷ് മേഖലയിലെ പര്വതപ്രദേശത്ത് തോളിൽ ബ്ലാക്ക് ബോർഡുകളും ചുമന്ന് അധ്യാപനം നടത്തുന്ന രണ്ടു  യുവാക്കളുടെ കഥയാണ് ഈ സിനിമ പറയുന്നത്.വ്യത്യസ്ത വഴികളിലൂടെ സഞ്ചരിക്കുന്നു ഇരുവരും. കള്ളക്കടത്ത് സാധനങ്ങൾ ചുമന്ന് മല കടത്തുന്ന കുട്ടികളുടെ ഒരു സംഘത്തോടൊപ്പം ഒരാളും അപരൻ ഇറാക്ക് അതിർത്തിയിലേക്ക് പലായനം ചെയ്യുന്ന വ്യദ്ധരായ കുർദ്ദുകളുടെ സംഘത്തോടൊപ്പവും യാത്ര ചെയ്യുന്നു.താൻ മരിക്കുന്നതിനു മുൻപ് തന്റെ മകളെ വിവാഹം ചെയ്ത് അയയ്ക്കണം എന്നാഗ്രഹിക്കുന്ന വ്യദ്ധന്റെ ആഗ്രഹം സാധിക്കുന്നതിനായി അയാളുടെ മകളെ മഹറായി തന്റെ ബ്ലാക്ക്ബോർഡ് മാത്രം നൽകാൻ കഴിയുന്ന അയാൾ വിവാഹം ചെയ്യുന്നു.അതിർത്തിയിലെ ഒരു ഗ്രാമത്തിൽ എത്തിച്ചേരുന്ന 'അധ്യാപകർ ഇരുവരും തങ്ങളുടെ മക്കൾക്ക് വിദ്യാഭ്യാസം നൽകാൻ വിമുഖരായ മതാപിതാക്കളെയാണ് കുമുട്ടുന്നത്.

## മികവ്

അപാരമായ മാധ്യമബോധം ഉള്ള പക്വതയുള്ള ഒരു സംവിധാനം ആണ് സമീറ ഈ സിനിമയിൽ കാഴ്ച വെച്ചിരിക്കുന്നത്.ഒരു പുതുമുഖത്തിന്റെ യാതൊരു പ്രശ്‌നങ്ങളും സിനിമയിൽ വരുന്നേയില്ല.

## അവാർഡുകൾ

കാൻ ഫിലിം ഫെസ്റ്റിവലിൽ ഗ്രാൻഡ് ജൂറി അവാർഡ് ലഭിക്കുന്ന ഏറ്റവും പ്രായം കുറഞ്ഞ വ്യക്തി ആയി മാറി സമീറ മക്മൽ ബഫ് ഈ സിനിമയുടെ സംവിധാനത്തിലൂടെ.

### മറ്റുള്ളവ

* "Federico Fellini Honor", UNESCO, Paris, 2000.
* "Francois Truffaut prize", Giffoni Film Festival in Italy 2000.
* "Giffoni's Mayor Prize", Giffoni Film Festival, Italy, 2000.
* "Special cultural Prize", UNESCO, Paris, 2000.
* "The Grand Jury prize", American Film Institute, USA, 2000

## അവലംബം



## പുറം കണ്ണികൾ

*

വർഗ്ഗം:ഇറാനിയൻ ചലച്ചിത്രങ്ങൾ
വർഗ്ഗം:2000-ൽ പുറത്തിറങ്ങിയ ചലച്ചിത്രങ്ങൾ
കോളാമ്പിപ്പാട്ട്

മൺമറഞ്ഞുപോയ കലാരൂപങ്ങളിൽ പ്രധാനപ്പെട്ട ഒരു കലാരൂപമാണ് **കോളാമ്പിപ്പാട്ട്**. മലബാറിലെ മുസ്‌ലിംകൾ കല്യാണവീടുകളിൽ അവതരിപ്പിച്ചു വന്നിരുന്ന ഒരു കലാരൂപമാണിത്. പുരുഷന്മാരാണ് ഇത് അവതരിപ്പിക്കുക. കോളാമ്പിപ്പാട്ടിൽ പങ്കെടുക്കുന്നവർ വട്ടത്തിൽ ഇരുന്നാണിത് ആലപിക്കുന്നത്. ഒരാൾ വിശറിപോലെ ചെത്തിയുണ്ടാക്കിയ പാള കൊണ്ട്  ഒരു കോളാമ്പിയുടെ വായയിൽ കൊട്ടിപ്പാറുന്നു. മറ്റുള്ളവർ അത് ഏറ്റു പാടുന്നു. കോളാമ്പിപ്പാട്ടിൽ പങ്കെടുക്കുന്നവർ വട്ടത്തിലിരുന്ന് ഇത് ആലപിക്കുന്നതിനാൽ തന്നെ *വട്ടപ്പാട്ട്* എന്നും ഇതറിയപ്പെടുന്നുണ്ട്.

വർഗ്ഗം:കേരളത്തിലെ കലകൾ
ഓർഡെറ്റ്

ഡാനിഷ് സിനിമാ ആചാര്യനായ കാൾ തിയോഡർ ഡ്രെയർ സംവിധാനം ചെയ്ത ചലച്ചിത്രം ആണ് **ഓർഡറ്റ് **http://fragmental.dk/wp-content/lyd/ordetpronounced.mp3 .1955 ൽ പുറത്തിറങ്ങിയ ഓർഡറ്റ് മഹത്തായ ഒരു ക്ലാസിക്ക് ആയി കണക്കാക്കപ്പെടുന്നു.

## രചന
കാജ് മുങ്കിന്റെ നാടകത്തെ ആസ്പദമാക്കി തിരക്കഥ രചിച്ചത് ഡ്രെയർ തന്നെയാണ്.
## പ്രമേയം
താൻ ക്രിസ്തു ആണെന്ന് വിശ്വസിക്കുകയും അതു വഴി സമൂഹത്തിന്റെ അവജ്ഞയും പരിഹാസവും ഏറ്റുവാങ്ങുകയും ചെയ്യുന്ന ഒരു മനുഷ്യന്റെ കഥയാണ് ഓർഡറ്റ്.തങ്ങളുടെ മക്കൾ തമ്മിൽ പ്രണയബദ്ധിതരാകുക മൂലം പരസ്പരം കോപിഷ്ടരും അകന്നവരുമായ രണ്ടു  കുടുംബങ്ങളെ ഒന്നിപ്പിക്കുന്ന അത്ഭുത പ്രവ്യത്തി ചെയ്യുന്നതോടെ അയാൾ സ്വീകാര്യനായി മാറുന്നു.

സ്ഥാപനവത്ക്യത മതവും മതത്തിന്റെ വൈയക്തിക വ്യാഖ്യാനവും തമ്മിലുള്ള വൈരുദ്ധ്യവും സംഘർഷവും എന്ന പ്രസക്തമായ വിഷയം അതിമനോഹരമായി ആവിഷ്കരിച്ചിരിക്കുന്നു ഡ്രെയർ ഈ സിനിമയിലൂടെ.

## അവാർഡുകൾ
* 1956 Golden Globe Award for Best Foreign Language Film,
* National Board of Review Award for Best Foreign ഫിലിം
*Bodil അവാര്ട്സ്  1955 : Best Actor (Emil Hass Christensen), Best Actress (Birgitte Federspiel), and tied for Best Danish films.
* Venice Film Festival : Golden Lion.
* most spiritually significant film of all time by Arts and Faith online community.

## അവലംബം

## പുറം കണ്ണികൾ
*
*Criterion Collection essay by Chris Fujiwara 
*"The Incarnate Transcendence of Ordet" 
*Voted #1 on The Arts and Faith Top 100 Films (2010) 

വർഗ്ഗം:ഡാനിഷ് ചലച്ചിത്രങ്ങൾ
വർഗ്ഗം:കാൾ തിയോഡർ ഡ്രെയർ സംവിധാനം ചെയ്ത സിനിമകൾ‎
വർഗ്ഗം:1955-ൽ പുറത്തിറങ്ങിയ ചലച്ചിത്രങ്ങൾ
വെള്ളപ്പൊക്കം

കരപ്രദേശങ്ങളിൽ വെള്ളം ക്രമാതീതമായി വർദ്ധിക്കുന്നതിനെ **വെള്ളപ്പൊക്കം** എന്നു പറയുന്നു. ഇത് പലവിധ കാരണങ്ങളാൽ സംഭവിക്കാറുണ്ട്. പ്രകൃതിക്ഷോഭമാണിതിൽ പ്രധാനപ്പെട്ടത്. അതായത് മഹാമാരി, ഉരുൾപൊട്ടൽ, വേലിയേറ്റം, മഞ്ഞുരുകൽ, സുനാമി തുടങ്ങിയവ. ജലസംഭരണികളിൽ കൂടുതൽ ജലം നിറയുന്നതോടെ അണക്കെട്ടിന്റെ സംരക്ഷണാർത്ഥം അധികമുള്ള ജലത്തെ തുറന്നു വിട്ടാലും വെള്ളപ്പൊക്കം ഉണ്ടാകാം. വെള്ളപ്പൊക്കം മൂലം താഴ്ന്ന പ്രദേശങ്ങളിലെ കൃഷി നശിക്കുകയും ഗതാഗതം സംവിധാനങ്ങൾ തടസ്സപ്പെടുകയും ചെയ്യുന്നതോടൊപ്പം വീടുകൾക്കും വ്യവസായശാലകൾക്കും കനത്ത നാശനഷ്ടങ്ങൾ സംഭവിക്കുകുയം ചെയ്യുന്നു. വാർത്താവിനിമയംകൂടി തടസ്സപ്പെടുന്നതോടെ ജന ജീവിതം താറുമാറാകുന്നു. എന്നാൽ വെള്ളപ്പൊക്കത്തിന്റെ ഫലമായി താഴ്ന്ന പ്രദേശങ്ങളിലെ കൃഷി ഭൂമി എക്കൽ മണ്ണടിഞ്ഞ് ഫലഭുയിഷ്ടമാകാറുണ്ട്.
## ഇവകൂടി കാണുക
*ലോകത്തിലെ വെള്ളപ്പൊക്കങ്ങൾ
*തൊണ്ണൂറ്റിയൊമ്പതിലെ വെള്ളപ്പൊക്കം
*കേരളത്തിലെ വെള്ളപ്പൊക്കം (2018)
*വെള്ളപ്പൊക്കവും സാംക്രമിക രോഗങ്ങളും

## പുറത്തേക്കുള്ള കണ്ണികൾ

## അവലംബം


വർഗ്ഗം:പ്രകൃതിക്ഷോഭങ്ങൾ
വർഗ്ഗം:വെള്ളപ്പൊക്കം
ഒക്സിയാന്തസ് ഒക്കെൻസിസ്

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഒക്സിയാന്തസിലെ ഒരു സ്പീഷിസാണ് ***ഒക്സിയാന്തസ് ഒക്കെൻസിസ്*** - ***Oxyanthus okuensis***. കാമറൂണിലാണ് ഇവ സർവ്വസാധാരണമായി കാണുന്നത്. ഉഷ്ണമേഖലാ പ്രദേശങ്ങളിലും ഉഷ്ണമേഖലയോടടുത്ത പ്രദേശങ്ങളിലും ഇവ സഹജമായി കാണുന്നു. ആവാസവ്യവസ്ഥയിൽ ഇവ ഗുരുതരമായി വംശനാശത്തിന്റെ വക്കിലാണ്. 

## അവലംബം
* Cheek, M. & Pollard, B.J. 2000.  ''Oxyanthus okuensis''.   2006 IUCN Red List of Threatened Species.   Downloaded on 23 August 2007.

വർഗ്ഗം:ഒക്സിയാന്തസ്
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
പാലികുരിയ

പുഷ്പിക്കുന്ന സസ്യങ്ങളിൽ റുബിയേസീ കുടുംബത്തിലെ ഒരു ജനുസ്സാണ് ***പാലികുരിയ*** - ***Palicourea ***. ഇതിൽ ഏകദേശം 200 സ്പീഷിസുകൾ ഉൾപ്പെടുന്നുണ്ട്. ഇവ ചെറുമരങ്ങളായും കുറ്റിച്ചെടികളായും വളരുന്നു. ആഗോളമായി ഇവ വിതരണം ചെയ്യപ്പെടുന്നുണ്ട്. ഈ ജനുസ്സ് സൈക്കോട്രിയയോടും ഇതിന്റെ ഉപവിഭാഗങ്ങളിൽ ചിലത് സൈക്കോട്രിയയുടെ ഉപവിഭാഗങ്ങളോടും സാമ്യം പുലർത്തുന്നു. ഇവ അധികം പഠനവിധേയമാക്കപ്പെട്ടിട്ടില്ല. ഡൈസ്റ്റീലോസാണ് ഇതിലെ പ്രധാന ഉപവിഭാഗം.

## ചില സ്പീഷുകൾ
* *[[Palicourea anderssoniana]]*
* *[[Palicourea anianguana]]*
* *[[Palicourea asplundii]]*
* *[[Palicourea azurea]]*
* *[[Palicourea calantha]]*
* *[[Palicourea calothyrsus]]*
* *[[Palicourea calycina]]*
* *[[Palicourea canarina]]*
* *[[Palicourea candida]]*
* *[[Palicourea consobrina]]*
* *[[Palicourea corniculata]]*
* *[[Palicourea cornigera]]*
* *[[Palicourea fuchsioides]]*
* *[[Palicourea gentryi]]*
* *[[Palicourea heilbornii]]*
* *[[Palicourea herrerae]]*
* *[[Palicourea holmgrenii]]*
* *[[Palicourea jaramilloi]]*
* *[[Palicourea lasiantha]]*
* *[[Palicourea lasiorrhachis]]*
* *[[Palicourea latifolia]]*
* *[[Palicourea lobbii]]*
* *[[Palicourea macrocalyx]]*
* *[[Palicourea prodiga]]*
* *[[Palicourea sodiroi]]*
* *[[Palicourea stenosepala]]*
* *[[Palicourea subalatoides]]*
* *[[Palicourea tectoneura]]*
* *[[Palicourea wilesii]]*

## അവലംബം

*  (2008): *[www.iucnredlist.org 2008 IUCN Red List of Threatened Species]*.
*  (2008): ''Palicourea'' Aubl. (Rubiaceae: Psychotrieae). Version of 2008-APR-04. Retireved 2008-DEC-21.

വർഗ്ഗം:പാലികുരിയ സസ്യജനുസ്സ്